Главная » 2009 » Май » 18 » Покаяние бывшего эсэнбэшника.. (на узбекском языке)\nПокаяние бывшего эсэнбэшника.. (на узбекском языке)\n(Ушбу мақоламни АЛЛОҲнинг ваҳдониятини сўзсиз тан олиб,Унинг қудрати олдида мутлақ бош эгадиган Муслим ва Муслималарга бағишлайман).\nНа гўзал ЯГОНА АЛЛОҲдан қўрқмоқ….\n“…санлар билиб олишларинг керак! Давлатни ишида Худо-пудо (астағфируллоҳ А.С) дегани кетмайди. Приказ бўлдими, тамом онангни си..айларни кўтанини суғуриб олиш керак. Соқол қўйиб, гомик бўлиб олган бу “Тварларни” итариш керак”. (Бу сўзлар 2003 йилда Миллий Хавфсизлик Кенгаши Аппаратининг навбатдаги йиғилишида Ислом Каримов томонидан айтилган эди).\n“…Ислом дин сифатида ҳам, цивилизация сифатида ҳам ҳар қандай жамият тараққиётига катта “угроза”дир. Ислом универсал дин яъни, у ҳар қандай замон ва маконга мослашиб кетаверади. Шунинг учун ҳам исламистларни доим бошини кесиб туриш шарт”. (Бу ҳозирда Ўзбекистон Президенти ҳузуридаги Стратегик ва Минтақалараро тадқиқотлар институти директори ўринбосари Шафоат Нуруллаева томонидан 2002 йил декабрь ойида менга айтилган эди.)\n“…эй Мулла, Иброҳим Эшонни шогирди, нима шу гомикларни тарафини олаверасиз (яъни мусулмонларни А.С). Буларни энигаям, бўйигаям итариш керак”. (Бу МХХ майори Абдукаримов Ғолиб томонидан 2003 йилда менга айтилган эди).\n“…онангни си…ай бу анави “кўт” қорини боласику. Кетига бутилкани ўзим тиқаман бу гомикни”. (Бу сўзлар Обид қори Назаровнинг ўғли Ҳусниддин Назаровга нисбатан МХХ подполковниги Бойиров томонидан айтилган эди).\nЮқорида келтирилган мисоллар оддий ўзбек давлат хизматчисининг кундалик ҳаётидан бир лавҳадир холос. Қуйида ушбу ҳодисалар ва Каримовнинг “худосизлик” сиёсати натижасида Даҳрийликка қўйилган эътиқодни баён этаман.\n2003 йил Декабрь, Тошкент Қўйлиқ, Чо Сон корейс кафе-саунаси. Янги йил олди давлат ва миллатга “хизмат” қилишдек оғир юмушдан толиққан бир гуруҳ чекистлар Тошкентнинг Қўйлиқ туманидаги махсус кафе-саунада ҳордиқ чиқармоқда. Агар чекистларнинг бундай ҳордиқ чиқаришларини тарозининг бир палласига ва Шайтони Лаъиннинг жамики қилган ва қиладиган ёмонликларини яна бир палласига қўядиган бўлсак, унда Шайтон мисли фаришта, тўғри Жаннатга кириб кетиши шубҳасиздир. Айнан шу паллаларда, бир вақтлар ор ва номус ҳақида оламга жар солган Ўзбекнинг бу ҳайқириқларини бир сафсатага айлантириб, Каримов ўғлонлари, яъни ЧЕКИСТлар ўнлаб гўдак қизларни қўлма-қўл қиладилар. Қўпол қилиб айтганда, бу бечора қизларнинг баданида қанча тешиги бўлса, барчаси абгор қилинади. Маҳаллий Корейс миллатига мансуб кафе-сауна хўжайини чекистларнинг мириқиб ҳордиқ чиқариши учун белини етмиш жойидан боғлаб хизмат қилади. Чекистларнинг бир им қоқиши билан номуси худди ит талаган увададаек булғанган қизлар, қўл артқичлари мисол алмаштирилади (Қизиғи шундаки, бу корейс амаки шунча бокира ўзбек қизларни қайдан топади, буни ёлғиз Аллоҳ билади).\nТиззадан икки қарич тепада юбка кийган корейс официанткалар қийиқ кўзларини илон каби ялтиллатиб, ҳар лаҳза чекистларнинг қадаҳини назорат қилади.\nЧекистлар эса бир нарса, яъни чарчоқ чиқариш билан банд бўлади. Бу чарчоқ чиқариш отаси ва онасининг энг катта бойлиги, оиланинг номуси бўлмиш қизларнинг иффатини ҳаромлашдан иборат.\n“…ака мен кетаман. Что то хотин хавфсираяпти. Кейин эртага Худони олдида ҳам жавоби бор. Мана боя …қилган қизиз 16 ёш экан, гаплашдим энди нима қиламан деб роса йиғлади. Карис (яъни кафе эгаси корейс назарда тутилмоқда) унга ўн минг берибди. Эллик минг ваъда қилган экан” (АС).\n“…мазгини с..кма. Яъна домиллоликни бошладингми? Онасини с…кай бу қанчиқларни. Буларни иши шу, соққасини овотти. Бугун йиғлайди эртага элликтасига кўтини беради, жаллаб” (Бу ўша вақтда МХХдаги бошқарма бошлиғи томонидан менга айтилган эди).\nБир куни навбатдаги ҳаромхўрликдан ғирт маст аҳволда уйга қайтдим. Ҳамма уйқуда. Аммо одатдагидек оёғимдан то қулоғимгача ботган ҳаромнинг қалб азобидан ухлай олмадим. Негадир болаликдаги одат, яъни китоб ўқигим келди. Қўлимга эса Умар Хайёмнинг рубоийлари жамланган китоб тушди.\nАзалда лойимни қорганда Худо\nБиларди феълимдан не бўлур пайдо\nХўш нечун Маҳшарда беради жазо.\nШу билан китобни қайта жойига қўйдим ва шоирнинг сўзлари худди ҳаромдан ёриламан деб турган қалбимга таскин бўлди. Мен фаҳш ва ароқнинг муттасил таъсиридан АЛЛОҲ номини айта олмайдиган даражага келган тилимни ғўлдиллатиб ўзимга таскин бердим: “Карочи, Худо агар бўлса, мени шундай яратган. Шундай яратиб қўйиб жазо берадими? Унда Худо йўқ (Астағфируллоҳ, АС)”.\n“…болам ўзи касалмандгина бўлсанг, қўй шу ишларингни. Одамларга ёмонлик қилма. Сен олим бўлишинг керак эди. Ўзи нима иш қиласан? Одамларни қамайсанми? Ўғлим Худодан қўрқ, қайтар дунё дейди. Мен бировга ҳатто ёмонлик ҳам тиламай шу мусофир юртларда сизларни катта қилдим. Кел қишлоққа, отанг қўй олиб беради, олдимда боқиб юрасан”. (Бу соддагина онамнинг, ўғли шайтонга дарс берадиган қотил Дажжол шогирдига айланганидан мутлақо бехабар онажонимнинг сўзлари эди).\n2003 йил Тошкент. Қўлимга Алихонтўра Соғунийнинг китоби тушиб қолди. Қуйидагиларни ўқидим:\n“…Аллоҳ пок. У бизга маълум ва маълум бўлмаган оламларни, жони бору, жонсиз жисмларни ўз ҚУДРАТида тутиб туради. Гарчи бир зирпача ҳам Унинг рухсатисиз танага озор беролмайди”.\nМиямга келгани яна ўша фикр, демак менинг ичишим, бундай ишларда ишлаб юришим ҳам Худодан. Ундай бўлмаса Худо йўқ! (Астағфируллоҳ АС).\n- Демак ҳамма нарса Худони иродасига боғлиқ. Шундайми, домилло?\n- Шубҳасиз! Меҳрибон ва Раҳмли Аллоҳнинг изнисиз ҳатто кўзимизни юмиб, оча ҳам олмаймиз.\n- Педараст, ҳозир кўтингга шу бутилкани тиқаман. Буям Худойингни рухсати биланми?\n(Бу МХХ тергов изоляторида МХХ терговчиси ва Ҳизб-ут-Таҳрирга алоқадорликда айбланиб иккинчи маротаба 5 йил муддатга қамоқ жазосига ҳукм қилинган, Англияда ўқиб кетган, 1977 йил Янгийўл туманида туғилган Убайдуллаев Алишер Омонуллаевич ўртасидаги суҳбатдан парча АС).\nМенинг шууримда ушбу суҳбатдан кейин яна бир фикр чарх ура бошлади. Демак, барчаси Худодан. Мен ҳам тортинмасдан президент буйруқларини бошқа офицерлар каби бажараверишим керак, зотан агар Худо хоҳламаганида мен бу ишларда ишламасдим. Ёки Худо дегани сафсатадан бошқа нарса эмас (Астағфируллоҳ АС).\n2004 йил Апрель. Тошкент ва Бухоро шаҳарларида портлашлар содир этилди ва 47 нафар киши ҳалок бўлди (Мен келтираётган бу маълумотлар Каримов ҳукумати томонидан билдирилган фикрлардан мутлақо фарқ қилади АС). Барча айб шу вақтгача ҳеч кимга маълум бўлмаган бир ташкилот, яъни “Исломий Жиҳод” ташкилоти зиммасига юклатилди. Ҳа, юклатилди.\nҲозирда Ғарбий Европанинг Германия каби давлатида асосий террорчи ташкилот сифатида баҳоланаётган бу ҳаракат айнан Тошкент ва Бухоро портлашлари ортидан назарга тушган эди.\nЭнди Исломий Жиҳод ташкиолти ҳақида икки оғиз, қисқача маълумот (Мен бу ташкилот ҳақида батафсил маълумотни ҳозирча омма эътиборига тўлиқ ҳавола этишдан манфаатдор эмасман АС).\nДемак, Исломий Жиҳод ташкилоти Тошкент ва Бухоро портлашлари натижасида илк маротаба расмий Тошкент томонидан тилга олинган эди. Ушбу портлашларни ташкил қилишда айбланган Исломий Жиҳод ташкилоти Ўзбекистон ва хорижда жуда мустаҳкам асосларга эга эканлиги ва халқаро террорчи ташкилот эканлиги ўзбек ҳукумати, хусусан, Ислом Каримов томонидан доим қатъий таъкидланиб келинди. Шу ўринда мен Ислом Каримов ва Ўзбекистон Хавфсизлик ташкилотлари илгари сураётган фикрларга мутлақо зид фикрни сизларга тақдим этаман.\nИсломий Жиҳод ташкилоти аслида ташкилот сифатида мутлақо йўқ нарсадир. Агар бўлса ҳам Ўзбекистондан ташқарида ёхуд ўзбек махсус хизматларининг навбатдаги саъй ҳаракатлари натижасидир. Ўзбекистондаги жамият мутлақ равишда МХХ ва милиция томонидан назорат қилинади. Ўзбек жамиятининг ҳар бир қатлами тўлиқ назорат остида. Энди ушбу фактдан келиб чиққан ҳолда соғлом фикр юритайликда ўзбек ҳукумати томонидан илгари сурилаётган воқеиликка эътибор берайлик. Буткул жамият бир шахснинг хоҳиш-иродасига бўйсундирилиб, унинг ноғорасига ўйнатилиб турган жамиятда ана ўша шахс, яъни ДИКТАТОР рухсатисиз бирон бир гуруҳнинг ташкиллашиши мумкинми? Йўқ, албатта ва бу сувга айтиладиган эртакдир. Демак, икки фикр мавжуд, ёки бу Каримовнинг террорризмга ўзича адолатли уруш эълон қилган Ғарб билан навбатдаги конспирацияси ёхуд жаноб Каримов яна эски анъанасига содиқ қолиб, жаҳон ҳамжамиятига Ўзбекистонда реал исломий экстремизм мавжудлиги ва унинг, яъни Каримовнинг ҳокимият тепасида қолиши бу экстремизм таҳдидини тўхтата оладиган куч эканлигини исботлашдан бошқа нарса эмас.\nШунингдек, Ўзбекистонда Каримовдан бошқа ҳеч қандай куч йўқ, бўлгани ҳам МХХ ва Милиция тоомнидан абгор қилинган. Ҳатто давлат ва миллат хавфсизлигини таъминлаши керак бўлган ташкилот яъни МХХ амалда фақат Каримов хавфсизлигини ва ҳокимиятини ҳимоя қиладиган ташкилотга айлантирилган.\nЯқинда Германия полицияси ва прокурори томонидан баён қилинган фикрлар ҳам менинг гапларимни фақат такрорлади, холос.\nЎзича адолат ўрнатишга интилаётган Ғарб эса бу исботларни тан олишни истамайди ва Каримовга ўхшаган ўз халқини геноцид қилаётган диктаторлар билан ўз манфаатлари йўлида ҳатто онасини ўртага қўйиб шартлашишига ҳам тайёр.\nДемак, буни ҳам Худо иродаси дея қабул қилайлик.\nХўш мусулмонлар таъкидлайдиган Меҳрибон ва Раҳмли Аллоҳ қани? Бутун дунёда мусулмонлар ғорат ва талонда, қани бизнинг Парвардигоримиз? Нега биз мусулмонлар шунчалик хормиз? Қани Аллоҳнинг энг сўнгги пайғамбари Муҳаммад алайҳиссалом ваъда қилган НАЖОТ? ҚАНИ………………………..????????????????\nИслом дин сифатида Маккада вужудга келган бўлса, у илм ва цивилизация сифатида бизнинг Минтақа, яъни кўҳна Туронда осмон қадар юксалди. Қуръони Каримдан кейин тургувчи Ал Жомиъ-Ас Саҳиҳни ҳам бизнинг бобо Имом ал-Бухорий битди. Хўш, нега шундай буюк ишларни қилган зотларнинг юрти бунчалик забун? Нега бутун мусулмон олами бунчалик вайрон, ҚАНИ АЛЛОҲ……………???????????????\nКаримов каби диктаторлар Бухорий авлодларини намоз ўқигани, энг кулгилиси соқол қўйгани учун камида 159 модда билан 15 йилга қамоққа тиқиб, сил, СПИД қилиб ўлдирмоқда.\nҒазодаги воқеаларни изоҳлашга ҳожат йўқ. ҚАНИ АЛЛОҲ…………………….????????????????\n“…ҳатто дарахтдан узилган баргнинг бандидан қандай айрилишидан тортиб то унинг ерга тушгунча неча маротаба буралиб, ҳавода ўйнаб ва қаерга тушиши ҳам Худонинг иродаси ва қудратига боғлиқ”. (Муҳаммад Иқбол, Покистонлик файласуф шоир).\nДемак, менинг қўлимга шароб тўла қадаҳни олишим ва уни лабимга қай ҳолатда келтиришим ёхуд содир этаётганим фаҳшни қай йўсинда амалга оширишим ҳам Худонинг иродасига ва қудратига боғлиқ эканда. Унда менинг гуноҳим йўқ, чунки барчаси Худонинг қудрати билан содир бўлмоқда, менинг ҳатто кўзимни очиб-юмишим ҳам ихтиёримда эмаску.\nДемак, 18 минг бегуноҳ инсонни қамоқларда чиритаётган, уларнинг оиласига итнинг кунини солаётган Ислом Каримов ҳам айбдор эмас, бу Худонинг иродаси ва қудрати. Қамоқхонада ўлимини кутиб ўтирган Юсуф Жумага ҳам даҳшатли азобларни бераётган милиция ходимлари айбдор эмас, бу Худонинг иродаси ва қудрати. Афғонистон, Ироқ, Фаластин ва дунёнинг бошқа минтақаларида ўлдирилаётган минглаб бегуноҳларнинг ўлимига ҳеч ким айбдор эмас, бу Худонинг иродаси ва қудрати.\nСизнинг, менинг ва барчамизнинг бегона юртларда итданда хор бўлиб юришимизга Каримов ва унинг режими айбдор эмас, бу Худонинг хоҳиши ва иродаси.\nБиз худди Пўлатов-Маматовга ўхшаб чаппак чалиб ўтираверишимиз керак, чунки бу Худонинг иродаси ва қудрати.\nҚани бизнинг меҳрибон Тангримиз? ҚАНИ…………………???????????????\nБиз ҳам одамга ўхшаб яшашни хоҳлаймиз. Агар ҳамма нарса Худонинг ихтиёрида бўлса, унда бизни бахтиёр қилиб қўйсин ёки Худо дегани худди ЧЕКИСТлар таъкидлаганидек сафсатадан бошқа нарса эмасми??????????\n“…АЛЛОҲ ТАОЛО Меҳрибондир, Раҳмлидир. Унинг шафқати ва раҳматининг чек-чегараси йўқ. Қалбингни покла, Унга чин дилдан сажда қил! Аллоҳ биз инсонларга Робби сифатида шунчалик меҳрибонки, у Ўзи тарафидан ҳеч бир яратилганларга бермаган нарсани инъом қилди. Бу инон-ихтиёр ва танлаш ҳуқуқидир. Бу ҳуқуқ ҳатто Аллоҳга доим ибодатда бўлмиш фаришталарга ҳам инъом этилмади. Масалан, анави кўча эшигида турган кучукка боқ! У истаса ҳам истамаса ҳам шу кучуклигича қолишга маҳкум. Аммо сен ўзингга боқ! Сенинг ихтиёринг, танлаш имкониятинг ўз қўлингда. Яъни, истасанг ана ўша остонада турган кучук каби яша, истасанг одам боласи бўлиб яша!”\nБу сўзлар менга Муҳаммад Солиҳ завжаси Ойдин хоним тарафидан айтилган ва меним ДАҲРИЙона фалсафамни кунпаякун қилган эди. Мен ўзимча Роббим Аллоҳга қилиб келганим “исён”ни У бир ожиза бандасининг тили билан барбод қилди.\nМен ҳозир фақат Уни яъни Аллоҳни севаман ва Ундангина қўрқаман. Бошқаси бекордир. Агар у истамаса, нафас олиш у ёқда турсин, мен ҳатто киприк ҳам қоқа олмайман ва унинг ҚУДРАТига шубҳасиз ишонаман.\nМен шу кунларда бир нарсани кашф этдим. Яъни чин мусулмоннинг йўқотадиган нарсаси йўқ, у ҳар қандай ҳолатда ҳам Аллоҳнинг иродаси ва қудрати ила мукофотлидир.\nМен бугун тавба қиламан, ДАҲРИЙлигимдан тавба қиламан ва Аллоҳнинг шафқатига, раҳматига, раҳмонига, асосийси, мағфиратига умид, қатъий умид қиламан.\nПросмотров: 1307 | Добавил: dtillahodja | Рейтинг: 0.0/0 | - Оценить - Отлично Хорошо Неплохо Плохо Ужасно


Роғун атрофидаги аҳоли кўчирилиш жараёнидан норози\nТасдиқланган маълумотларга кўра, Роғун ГЭСи сув омбори тушадиган ҳудуддаги учта қишлоқдан 6536 кишидан иборат 1509 та оила хавфсиз жойларга кўчирилиши лозим.\n“Роғун ГЭСи сув омбори қуриладиган ҳудуд аҳолисини кўчириш жараёни муносиб тарзда амалга оширилмаяпти”.\nТожикистондаги инсон ҳуқуқлари бюроси қошидаги мониторинг гуруҳи мутахассислари ана шундай хулосага келди.\nМазкур бюронинг Роғун ГЭСи сув омбори атрофидаги қишлоқлар аҳолисини хавфсиз ҳудудларга кўчириш ишлари бўйича мониторинг гуруҳи мувофиқлаштирувчиси Тахмина Жўраеванинг билдиришича, бу ҳудуд аҳолиси кўчириш жараёнидаги бир нечта ҳолат юзасидан шикоят қилган.\n- Энг катта муаммо кўчирилаётган оилалар мулкига давлат идоралари томонидан нарх бичиш масаласидир. Бизнинг сўровларимизда қатнашган кўпчилик ўзига тегишли мулк бундан икки йил аввалги нарх асосида баҳоланаётгани ва ўтган бу вақт давомида инфляция даражаси ошгани туфайли бугун ҳукумат томонидан ўзларига ажратилган товон пулига янги уйлар қуриш имконсизлигидан шикоят қилди, - деди Тахмина Жўраева.\nУнинг айтишича, Роғун сув омбори ҳудудидан кўчирилаётган маҳаллий аҳоли дуч келаётган яна бошқа муаммо бу уларга ажратилган товон пулининг қисмларга бўлиб берилаётгани экан.\n- Аҳолини ночор аҳволга қўяётган бошқа муаммо бу товон пулининг босқичма-босқич бўлиб-бўлиб берилаётганидир. Биз бу масала атрофида жуда кўп гапирдик, баҳслашдик, лекин афсуски, бу масалада ҳам яхши томонга ўзгариш йўқ, - деди Тахмина Жўраева.\nСуҳбатдошимиздаги маълумотларга кўра, ГЭС сув омбори тушадиган ҳудуддан кўчирилаётган оилалар мулки 15 мингдан 40 минг АҚШ долларигача этиб белгиланган бўлиб, давлат томонидан аҳолига берилаётган товон пуллари тўрт босқичда, яъни 25-30 фоиздан тақсимлаб берилаётир.\nЖўраева хоним фикрича, аҳоли тезроқ уй-жой қуриб олиши учун уларга ажратилган товон пули ҳажми белгиланган 30 фоиздан оширилиши лозим.\nМаҳаллий муҳожирларни кўчириш бўйича идора раиси Рамазон Мирзоевнинг иддаосига кўра эса, кўпчилик оилалар ҳукумат томонидан ажратилган товон пулини бошқа мақсадларга сарфламоқда.\n- Масаланинг ана шу жиҳатларини таҳлил қилиб, аҳоли манфаатларини кўзлаган ҳолда, товон пулини босқичма-босқич беришга қарор қилинди, - деди ГЭС атрофидаги аҳолини кўчириш бўйича идора раиси Мирзоев.\nТасдиқланган маълумотларга мувофиқ, ГЭС атрофида истиқомат қилган оилалар республиканинг Сўғд, Хатлон ва Бадахшон вилоятлари ва туманларига кўчирилган.\nРоғун ГЭСи сув омбори атрофидаги қишлоқлар аҳолисини хавфсиз ҳудудларга кўчириш ишлари бўйича мониторинг гуруҳи мувофиқлаштирувчиси Тахмина Жўраеванинг айтишича, кўчирилган аҳоли билан ўтган йил баҳорида ўтказилган суҳбатларда янги жойларда инфратузилма, тоза ичимлик суви таъминоти ва тиббий хизмат кўрсатиш тизими йўлга қўйилмагани маълум бўлган.\nМаҳаллий муҳожирларни кўчириш бўйича идора раиси Рамазон Мирзоев Озодлик мухбири билан суҳбатда янги жойларга кўчирилган одамлар бу каби муаммоларга дуч келаётганига оид маълумотларни инкор қилди.\n- Турсунзода, Рудакий, Данғара, Нуробод туманларида тоза ичимлик суви ва электр таъминоти ҳамда тиббий хизмат кўрсатиш ишларини аллақачон йўлга қўйдик. Мактаблар масаласида эса маҳаллий муҳожирлар фарзандлари учун замонавий мактаблар қуришни бошладик. Бу йил охирига қадар Турсунзоданинг Тўйчи участкасида, Данғара туманида янги мактаб қурилиши дастурга киритилган, - деди Рамазон Мирзоев.\nРасмийнинг билдиришича, Тожикистон ҳукумати сув омбори атрофидаги оилаларни кўчириш учун тахминан 40 миллион сомоний ёки тақрибан 8,5 миллион АҚШ доллари миқдорида маблағ сарфлаган. Бу харажатларга кўчирилмиш оилалар мулки учун ажратилган пуллар ҳам киради.\nҲозирча ҳукуматнинг Роғун ГЭСи атрофидаги қишлоқларни кўчириш дастуридан норози бўлаётган кишилар сони аниқ эмас.\n“Лекин, - дейди мустақил кузатувчилар, - янги жойларда маҳаллий муҳожирларга таълим ва тиббий хизмат кўрсатиш шароитлари яратиб берилмаётгани ва ҳукумат ажратган товон пулининг янги уйлар қуриш учун етмаётгани сабабли кўпчилик оилалар аввалги яшаш жойларига қайтишга мажбур бўлаётир”.


«Яндекс» мустақил равишда янгиликлар ёза бошлади » Ўзбекистон янгиликлари – Zamin.uz\nЙўллардаги тирбандликлар, об-ҳаво ва фойдаланувчиларнинг қизиқишлари тўғрисида автоматик тарзда янгиликларни шакллантирувчи «Медиа учун Яндекс» сервиси ишга тушди. Бу ҳақда компания блоги'га асосланиб Дарё нашри маълум қилди.\nИнтернет компания сервисни автоматлаштирилган ахборот агентлиги сифатида таснифлаб, янгиликларни телеканал, радио ва бошқа медиаларга етказиб бериш режалаштирилмоқда. Маълумотлар график, югуриб турувчи сатрлардаги матнлар, билдиришномалар тасмаси ёки почта хабарлари кўринишида етказилиши мумкин.\nХабарлар автоматик тарзда – «Яндекс.Тирбандликлар» ва «Яндекс.Об-ҳаво» қидирув натижаларига кўра шаклланади. «Яндекс» махсус алгоритмлар кўмагида зарур контентни топиб, уни ўзаро боғланган матнга айлантиради. Бундан ташқари, блогда робот томонидан ёзилган янгилик намунаси келтирилган.\nЭслатиб ўтамиз, аввалроқ «Яндекс» ОАВ ва медиа учун махсус ахборот агентлигини ишга тушириши, улар учун янгиликларни роботлар тайёрлаши маълум қилинган эди.


Жинсий алокада аёлни қониқтириш — усуллари, ТОП-5 тавсия, қоидалари - DAVOLASH\nАвтор Davo На чтение 7 мин Просмотров 6.2к. Опубликовано 05.12.2019\nЖинсий алокада аёлни кониктириш — усуллари, ТОП-5 тавсия, қоидалари\nЖинсий алокада аёлни кониктириш қоидалари\nЛаззатни узоқ давом еттириш\nАёлни қондириш психологияси\nЖинсий алокада аёлни кониктириш учун кўплаб нарсаларга еътибор бериш керак. Еркаклар оргазми масаласига келганда барчаси оддий ва тушунарли. Бироқ ҳамма ҳам турмуш ўртоғи қониқганлиги ҳақида ўйлаб кўрмайди. Агар жами бўлиб ўн дақиқа яқинликда бўлиб, сўнг уйқуга кетадиган бўлсангиз, демак жинсий ҳаётга ўзгартиришлар киритиш вақти келган.\nАёлни қаноатлантириш, ўзаро муҳаббатни кучайтириш учун нима қилиш керак, қуйида батафсил.\nJinsiy aloqa usullari va shakllari (+18)\nЕркак жинсий алоқа қилишни истасаганида, у ҳолда унинг аёли ҳам буни хоҳлайди деб фикрлаш нотўғри. Еркаклар тили билан гапирганда, аёл киши совуқда қолган автомашина каби. Дастлаб уни илитиш лозим. Биринчи рақамли мақсад — еҳтиросни уйғотишдир.\nАксарият еркаклар прелюдияга шу қадар аҳамият бермайдики, баъзилар ҳатто уни ўтказиб ҳам юборади. Бир-иккита ероген нуқталарга таъсир етиш йетарли деб ўйлаш ҳам хато бўлади. Жинсий алокадан олдин, унга мослашишга ҳисса қўшадиган бир қатор амалларни бажариш мумкин.\nАёл қанчалик ёш бўлса, унга яқинликнинг ҳиссий томони жисмоний томонидан кўра шу қадар муҳимроқ бўлади. Бу, албатта, муносабатларнинг таржиба орттирилган даврларида прелюдияни ўтказиб юбориш мумкин дегани емас.\nЕроген ёхуд шахвоний зоналарга тегиш еротик тўлқин уйғотади. Дастлаб асосий ероген нуқталарга таъсир қилмасликка ҳаракат қилиш керак. Бундай нуқталар бир босишдаёқ еҳтирос уйғотадиган тугмалар емас. Атмосферани «қиздириш» учун аввало бундай зоналар яқинига таъсир етиш ва уларга тобора яқинлашиб бориш керак.\nПрелюдия зерикарли ва фойдасиз деб ўйлаш тўғри емас. Худбинлик қилиб, еркак фақат ўзи тайёр бўлганида яқинликни бошламаслиги керак. Қолаверса, хонимнинг кучли истагини кўриш ғурур ва ишончни кучайтиради.\nЖинсий алоқа бошқача келишилмаган бўлса, контрасепция (ҳомиладорликни олдини олишга қаратилган воситалар) билан амалга оширилиши керак. Аёл буни еслатиши жоиз емас, еркак барчасини ўзи билиб бажариши талаб етилади. Еҳтирос кучайган вақтда бундай масалага тўхталиш совуқлик пайдо қилади, жуфтликларни чалғитади. Жентелменликни унутмаслик керак.\nЖинсий алоқа сукунатда содир бўладиган бўлса, фақатгина инстинктларни қондириш учун бўлган саналади. Аммо кайфият бошқача бўлса, унда сўзларни бееътибор қолдириб бўлмайди.\nBURJLAR HAQIDA TO’LIQ ENG ANIQ YIGIT QIZLAR HARAKTERLARI\nБиринчидан, прелюдия вақтида кайфиятини тўлиқ назорат қила олиш мумкин. Аёлга хоҳишлар ҳақида билдириш керак.\nИккинчидан, овоз сокин ва паст бўлиши талаб етилади. Бу самимийлик ва сирли атмосферани яратади. Шивирлаб гапириш еҳтиросни ҳам кучайтиради.\nУчинчидан, жараён давомида аёлни янада кўпроқ еҳтирослантириш мумкин. Илтифот қилиш, ҳис-туйғулар ҳақида гапириш, аёл нима истаётганини сўраш керак. Бундай вақтда у кўп истакларини айтиб бера олади. Уларни бажариб, ётоқда қирол унвонига еришиш ҳеч гап емас.\nАёл интернетда кўрган бўлишингиз мумкин бўлган саҳналардан деярли ҳеч бирини истамайди ва бажармайди. У — ҳақиқий ва реал ҳаётдаги аёл.\nБеъмани ёки ахлоққа мос келмайдиган, камситилиш аломатлари бўлган хатти-ҳаракатлар ижобий натижа бермайди. Еҳтирос билан унинг янги кўйлагини йиртиб олиш ҳеч қачон яқинликнинг давом етиши билан якунланмайди. Фақатгина еътирозлар ешитишга еришилади, холос.\nБироқ, маълум бир фантазиялар мавжуд бўлса, еҳтирос чўққисига йетганда, аёллар баъзи бир нарсаларга қарши чиқмасликлари мумкин. Шу сабабли олдин илтифот ила прелюдия, ундан сўнггина таклиф бўлиши керак.\nЎз ҳаракатларингизни ёқиш-ёқмаслигини сўрашни ножоиз деб топсангиз, аёл бундай ҳаракатларга қандай муносабатда бўлишини кузатиш мумкин.\nТаваккал қилиб, қулоғидан тишлашга қарор қилинса, бундай кейин аёлнинг реакциясига еътибор қаратиш зарур. Юзини буриштирдими, хуш ёқганидан кўзларини юмдими ёки юзида бефарқлик акс етмоқдами. Бир техника хуш келмаса, бошқасини қўллаб кўриш мумкин. Албатта у ҳам инсон, атом реактори емас, унинг хоҳишларини ўрганиш мушкул вазифа емас. Узоқ муддат бирга бўлган жуфтликлар бир-бирларининг хоҳиш-истакларини яхши тушунишади, шу сабабли моногам ва мослашувчан бўлишга ҳаракат қилиш лозим.\nЕнг идеал яқинлик — ҳар иккала томон ҳам ундан бир хилда қониқса. Бу мақоланинг моҳияти ҳам айнан шунда. Агар еркак ўз оргазмидан кейин аёлни қониқтира олмаса, бунинг яқинликдан олдин амалга ошириши мумкин.\nАксарият еркаклар жинсий алоқа еякуляция билан тугайди деб ўйлашади. Агар оргазмга еришмаслик уни мукаммал даражада қониқтиради деб ҳисобласангиз, демак янглиш фикрдасиз. Умуман олганда жинсий алокада аёлни кониктириш сирларини билиш илинжида келган ҳар бир еркак буни тушунган бўлиши керак.\nАёлнинг лаззатланиши нафақат еркак кишига, балки аёлнинг ўзига ҳам боғлиқ. Баъзида аёл организмидаги гормонал ўзгаришлар (ҳомиладорлик, емизиш даври) ҳам тўлақонлик лаззатланишга йўл қўймайди.\nЯқинликдан кейин қучоқлашиш ҳақида гап кетганда бунинг устидан куладиган еркаклар мавжуд. Бир марталик жинсий алокада бемаъни иш, оилавий ҳаётда вақт йўқ… Ётоқда қирол бўлишга қарор қилсангиз, муносабатларнинг бу қисмига ҳам ҳеч бўлмаганда бир неча дақиқа ажратиш керак.\nБу аёллар ўзларини шунчаки улардан нарса каби фойдаланишганидек ҳис қилмаслиги учун керак. Бу вақт жинсий алоқа унга хуш келдими ёки йўқлигини сўрамаслик лозим. Юқорида айтилганидек, шунчаки кузатиш орқали унинг чеҳрасидан билиб олиш мумкин.\nPichoq tushda korsa nima\nЕркаклар ва аёллар бир-биридан жуда фарқ қиладиган жонзотлар еканлигини унутмаслик керак. Аёллар психологиясининг баъзи хусусиятларини ёдга олиб, бу фарқ нимада еканлигини тушуниб олиш мумкин.\nБиринчи қоида. Аёллар учун жинсий алоқа — муносабатларнинг мантиқий давоми. Агар уни тушки вақт хафа қилган бўлсангиз, тунда яхши муносабатларни умид қилмаслик ҳам мумкин. Шунинг учун мавжуд келишмовчиликларга куннинг биринчи ярмида аниқлик киритиб олиш керак. Қарабсизки, кечга яқин ярашиб олишга улгурасиз.\nИккинчи қоида, ҳар бир киши билади, лекин муҳим дақиқада кўпинча унутади — аёл қулоқлари билан севади. У билан илтифотли бўлиш, унга нақадар гўзал ва бетакрор еканлигини еслатиб туришдан чарчамаслик ижобий натижа беради.\nАёллар романтикани севади. Қизил йелканли яхта ташкиллаштира олмасангиз ҳам, ҳеч бўлмаганда, битта гулдаста ёки бошқа ёқимли совға билан ҳам кўнгилларга илиқлик улашиш мумкин. Кўрасиз, у бунинг қадрига йетади.\nУчинчи қоида. Яқинлик тоза-озода хонада бўлиши керак. Кишининг кўнглини бехуш қиладиган, кулгисини келтирадиган нарсалар имкон қадар бартараф етилиши мақсадга мувофиқ бўлади.\nТўртинчи қоида. Ероген зоналарни қидиришни тўхтатмаслик. Уларни стимуляция қилиш аёллар еҳтиросини оширади. Тажрибали еркаклар яхши биладилар: қулоқларнинг юмшоқ қисмини йенгил тишлаш, қориннинг пастки қисмини сийпалаш ёки умуртқа бўйлаб қўлни оҳиста ўтказиш аёлларни еҳтирослантиради. Бошқаларда еса еҳтирос кўкракни силаш натижасида уйғонади.\nБешинчи қоида: аёллар еркаклардан кам емас, баъзида еса кўпроқ, жинсий монотонияга тоқат қилмайди. Улар тажрибаларга, сюрпризларга, янги ҳолатларга тайёр. Буни ёдда сақланг ва фантазияларни амалга ошириш учун уларни аёлга таклиф қилишдан қўрқманг.\nҲар қандай ҳолатда, аёллар қандай жинсий алоқани хоҳлаши ва уларни максимал даражада қондириш усулларини ўрганиш учун тез-тез ва самимий яқинлик қилишга ҳаракат қилиш керак. Бу масалада, ҳар қандай ишда бўлгани каби, тажриба амалиёт билан кела бошлайди.\n(Visited 30 039 times, 7 visits today)


Буюк Британия бош вазири Тереза Мэй парламент аъзолари қаршисидаги чиқиши вақтида Россия Разведка бош бошқармасининг Буюк Британияда заҳарланган собиқ полковник, Россиядаги британиялик собиқ айғоқчи Сергей Скрипалга уюштирилган суиқасд ортида катта эҳтимол билан Россия ҳукумати тургани ҳақида айтди.\nМаълум қилинишича, Скрипал ва қизи Юлия Россияда ишлаб чиқарилган, асаб толаларини фалаж ҳолатга келтирувчи «Новичок» номли модда билан заҳарланган.\nМажлисда разведкачининг заҳарланиши билан боғлиқ ўтказилаётган суриштирув ишларининг сўнгги маълумотлари эълон қилинди.\nФото: Тереза Мэй парламентга мурожаат қилмоқда / BBC\n«Ҳозирга келиб жаноб Скрипаль ва унинг қизи Россияда ишлаб чиқарилган ўта хавфли заҳарли модда билан заҳарлангани маълум бўлди. Бу асаб тизимини ишдан чиқарувчи «Новичок» оиласига мансуб заҳарли модда», деган Тереза Мэй.\n«Эътиборингизни шунга қаратмоқчиманки, бу модда Портон Даундаги мудофаа, фан ва технологиялар соҳасидаги етакчи экспертлар томонидан аниқланган. Бундай модда муқаддам Россияда ишлаб чиқарилган, уни Россияда яна ишлаб чиқараётган бўлишлари мумкин. Бизнинг баҳолашимизча, Россия аввалдан хорижда қотилликларга буюртма бериб келган ва катта эҳтимол билан Сергей Скрипаль ва унинг қизига уюштирилган суиқасд ортида ҳам Россия турибди», деган Тереза Мэй.\n«Ёки бу Россия ҳукуматининг бизнинг мамлакатимизга қарши қаратилган тўғридан-тўғри ҳаракати ёки Россия ҳукумати бу ҳалокатли хавфга эга модда устидан назоратни йўқотган ва у бегона қўлларга тушиб қолган», дея давом этган Мэй хоним.\nТереза Мэй Россияда сешанба куни охиригача бу ҳодиса юзасидан изоҳ бериш учун муддат борлигини маълум қилган.\nУнинг айтишича, агар Россия томони ўзини оқловчи далил келтира олмаса, Скрипалнинг заҳарланиши Россия давлати кучлари Буюк Британия ҳудудида ноқонуний ҳаракатланган, деб топилади.\nБуюк Британия Ташқи ишлар вазирлиги Россиянинг Лондондаги элчисини изоҳ бериши учун чақирган.\nТереза Мэйнинг айтишича, ТИВ раҳбария Борис Жонсон россиялик элчига расмий Москва тақиқланган «Новичок» дастури ҳақида тўлиқ маълумот беришни сўраган.\nМэй хонимнинг махлум қилишича, агар Россия етарли тушунтириш бера олмаса, парламентнинг навбатдаги йиғилишида Буюк Британия ҳукумати зарур чораларни қўллашига тўғри келади. У бундай чоралар ҳар қачонгидан ҳам жиддий бўлишига урғу қаратган.\nФото: Сергей Скрипаль ва Юлия Скрипаль / BBC\n5 март куни Россия Разведка бош бошқармасининг Буюк Британияда заҳарланган собиқ полковниги, Россиядаги британиялик собиқ айғоқчи 66 ёшли Сергей Скрипаль ва унинг қизи, 33 ёшли Юлий Англия жанубидаги Солсбери шаҳарчасида беҳуш ҳолатда топилганди. Улар дарҳол шифохонага ётқизилган. Уларнинг аҳволи ҳамон оғирлигича қолмоқда.\nТерговчилар маълумотига кўра, ота ва қиз Zizzi ресторанида овқатланганидан сўнг, маҳаллий савдо марказларидан биридан оғир аҳволда топилган. Гувоҳлардан бирининг маълум қилишича, улар ҳушида бўлган, бироқ худди музлатиб қўйилгандек бўлганди. Уларнинг олдига биринчи бўлиб келган полициячи ҳам заҳарланган ва ҳушидан кетган, аммо у айни вақтда ўзига келган.\nСергей Скрипаль - ҳарбий разведкачи, 1999 йилгача Россия Разведка бош бошқармаси ходими, шу йили истеъфога чиққач, Россия Қуролли кучларининг захирадаги полковниги. У 2006 йилда Россияда давлатга хиёнат қилганлик учун жазога ҳукм қилинган, бироқ Россия ва АҚШнинг ўн нафар фуқаросини алмашиш бўйича операция доирасида 2010 йилда афв этилиб, Буюк Британияга келган ва мазкур мамлакатдан бошпана ҳуқуқини олган эди.\nФото: Россия ТИВ расмийси Мария Захарова / ТАСС\nРоссия Ташқи ишлар вазирлиги Буюк Британия бош вазирининг айбловига дарҳол муносабат билдирди. Вазирлик расмийси Мария Захарова Тереза Мэйнинг парламентдаги чиқишини «цирк томошаси» деб атади.\n«Кўриниб турибди: навбатдаги ахборий-сиёсий кампания. Иғвога асосланган кампания. Янги эртак тўқишдан аввал Қиролликдаги кимдир Литвиненко, Березовский, Перепиличний ва Британия ерида сирли ўлим топган бошқа кўп кишиларнинг иши нима билан якун топганига изоҳ берсин. Лекин Гримпенская ботқоғи сирларни мангу сақлайди», дея Захарованинг сўзларини келтирган «Интерфакс» агентлиги.\nРоссия Федерацияси кенгаши қўмитаси раҳбари ўринбосари Владимир Жабаров Скрипалнинг ўлими Россияга керак эмаслигини таъкидлаб ўтган.\n«Ҳозирда Россия учун бундай вариантларнинг ҳеч бири тўғри келмайди. Скрипаль бизга халал бераётгани йўқ эди. У ўша ерда кимлар билан ишлаган, билмаймиз, бу бизнинг ишимиз эмас. У бизнинг махфий сирларимизга кириш имкониятига эга эмасди, объектларимизга ҳам. Унинг ўлими бизга керак эмасди, Россияга ҳам», деган Жабаров.\nБундан аввалроқ Россия президенти Владимир Путин ҳам Солсберидаги воқеага муносабат билдирганди.\nБи-би-си мухбири Стивен Розенбергнинг саволларига жавоб берар экан, Путин собиқ полковник ва унинг қизи заҳарланиши ҳақида шундай деганди: «Сизлар аввалига у ерда бир фикрга келиб олинглар, кейин биз сиз билан буни муҳокама қиламиз».\nФото: Солсберидаги воқеа жойида химиклар / PA\nАсаб тизимини фалажлантирувчи «Новичок» моддалари СССРда ўтган асрнинг 70-йиллари ва 80-йилларда ишлаб чиқарилган.\nБу гуруҳдаги моддалардан бири бўлмиш А-230 катта таъсирли токсинларни ичига олган (кўпчиликка маълум VX токсинидан ҳам кўра хавфли), у бир неча дақиқада одамни ўлдириши мумкин.\nБу препарат бир неча версияда ишлаб чиқарилган, Россия армиясида кимёвий қурол сифатида қўллашга рухсат берилган.\n«Новичок»нинг айрим турлари «бинарли» (иккилик) кўринишда бўлади: токсин камида икки хил хавфли моддадан ташкил топган бўлади, қачонки у қўлланганида, бу моддалар аралашиб кетади.\n«Новичок» СССР инқирозга учрашидан олдин совет олимлари томонидан Ўзбекистон ғарбидаги кимёвий қуроллар лабораториясида ишлаб чиқарилган. Орол денгизи жануби-ғарбидаги «Возрождения» оролида жойлашган махфий лаборатория 1990-йиллар охирида америкалик экспертлар кўмагида зарарсизлантирилган.\nУнинг тарифи 1992 йилда «Московские новости» газетасида химик Вила Мирзаянованинг «Заҳарли сиёсат» сарлавҳали мақоласида келтирилган.


Одамнинг қазоси - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 03 Июл 2019\tКӯришлар: 563\n«Қисмат китоби» эса, банданинг пешонасига муҳрланган бўлади. Умр, ризқ ўлчови ёзмиш китобининг саҳифаларига қайд этилади…\nҲар қандай даврда яшаган доно-ю донишманд одам ҳам, у қанчалик зукко, сезгир бўлмасин, инсон яралгандан буён, икки жумбоқни ечолмай, жони ҳалакдир. Биринчиси, қандай туғилгани бўлса, иккинчиси, қай ҳолда ўлишидир.\nУмрнинг ибтидоси туғилиш ҳам, интиҳоси ўлиш ҳам бир умр – ал-мисоқдан одамий зот учун тугун бўлиб келади.\nШунинг учун ҳам, одам ўз умри ҳақида доимо сукут билан ўйлаб, сукут билан гапириб келади.\nБенаво одам насли ўз тафаккурида фонийликдан мангулик «ясайди» ва умрига абадийлик тусини бериб, ўзини дунёга устун бўлиб қоламан, деб ўйлайди. Лекин оламда чексиз тушунча ва нарсанинг ўзи йўқ.\nБуларнинг бари хом хаёлдир.\nАслида инсон фарзанди дунёга келган илк лаҳза-ю дақиқалариданоқ ўлимга маҳкум этилади. Жуда оҳиста, секинлик билан ўла бошлайди.\nВақтнинг энг кичик зарраси ҳам инсон умрининг дастлабки онларидан ўз улушини зулукдек сўриб, кемирувчидек кемиришга киришади. Бу ҳолат биров сезиб, бошқаси сезмайдиган даражада ҳаддан ташқари секин амалга ошади. Фурсати етиб, умр ниҳоясига етади. Тугайди. Ундан нишона қолса, қолади, бўлмаса шимилдириқ ҳам йўқ. Ўлдинг – ўчдинг.\nЗеро, вақт – одамхўр…\nРаҳматли устозимиз Асқар Маҳкамнинг таъбири билан айтганда, бу жараён тубандагича кечади: - Дунё яралибдики, одам жисму жон аро муроса-ю мадора қилиш учунгина югуриб елади. Жон муросага келса, келарки, жисм муроса қилолмайди. У ўзига берилган дақиқаларни яшайди-да, на жоннинг тўлғоғига, на ақлнинг йўл-йўриғига, на руҳнинг абадийлигига парво қилмай, ўзини ерга ташлайди ва қайтиб ўнгарилмайди…\nБунинг барчаси – вақтнинг қилмиши. Шуниси борки, умр риштаси жой танламайди, қаерда бўлмасин, фурсати етгач, узилаверади.\nЎлим мудом инсон атрофида чарх уриб, уни ўзига чорлайверади. Ва қачонлардир ўз мақсадига эришади.\nЎлимнинг ҳақлиги ҳам ана шунда. Одамнинг қазоси – муқаррар ҳодиса…\nЭҳтимол, руҳ мангуликка дахлдордир, аммо вужуд… Қазоси етган дамларни сира кечиктирмайди.\nОдам боласи бир тутам умри давомида жуда кўп матлуб ва номатлуб ишларга қўл уради. Уларнинг айримлари умр мазмунига ижобий таъсир кўрсатса, аксарияти «тириклик масофаси»ни қисқартириб, «ўлим манзили»ни яқинлаштиради.\nАмалга оширилган хайрли ва савобли ишлар инсон умрини зийнатлаб, ундан яхши хотиралар қолишини, юртдошлари қалбида узоқ яшашини таъминлаши мумкин.\nАммо мангу, абадий бўлолмайди… Чунки аждодларимизнинг бизни деб, жонларини, бутун борлиқларини нисор этган жуда йирик намояндаларини қарийбки унутиб бўлдик.\nУларни эслаш, хотирлаш хаёлимизга ҳам келмайди.\nАфсуски, хом сут эмган одамнинг умри қусурлардан холи эмас. Унинг разилликка йўғрилган бир талай: туҳмат, ҳасад, ғараз, нафс, қасд сингари илон ва чаённинг заҳридан ҳам ўткир оғуси борки, улар инсоннинг суяк-суягига сингиб кетган бўлиб, ўзгалар умрини эговлаб, емиради. Қазо жараёнини тезлаштиради. Ёшини яшаб, ошини ошаб ўтишига имкон бермайди. (Бу ёғи алоҳида мавзу.)\nБежизга, инсоннинг кушандаси – инсоннинг ўзи, дейишмайди.\nБундан ташқари, одам зурриёти ўз умрига тезроқ нуқта қўйиш учун ичкиликбозлик, гиёҳвандлик каби «сунъий ажал»ни кашф этганлиги ҳам ҳеч кимга сир эмас.\nМазкур иллатлар, аввалам бор, инсоннинг иқтидорини хароб қилади, сўнгра ёстиғини қуритади.\nЧўпга «жон бағишлайдиган» дурадгорлар, «Бобурнома»нинг сатрлари тугул, тиниш белгиларигача ёддан биладиган тил ва адабиёт фанлари ўқитувчилари борлигига тирик гувоҳ бўлганмиз. Минг афсуски, уларнинг баъзилари «сунъий ажал» қурбонлари бўлиб кетишган.\nОдам зоти ўзига ўхшаган бошқа бировдан устун бўлиш, унинг устидан ҳукмронлик қилиш учун ўлиб-тирилади.\nАмал курсисига ўтиради, обрў орттиради, мартабага эришади. Битмас-туганмас мол-дунё йиғади.\nБойлик – бу ижтимоий ёвузлик. У инсонлар орасига дорилбақони яқинлаштирувчи низолар солади. Гуноҳсиз кишиларнинг ҳалокатига сабаб бўлади.\nНе кулфатки, буларнинг заррача фойдаси йўқ.\n- Ҳаётингизни ҳар қандай порлоқ ёғду ёритмасин, ахир бир кун сизни тобутга солиб, чуқурга ташлайдилар,- дея башорат қилган эди улуғ рус ёзувчиларидан бири.\nОдам боласи умрнинг қадрига жуда кеч етади. Қанча кунларни беҳуда ўтказганини қазоси яқинлашган сайин аниқ ҳис қилади, афсус чекади. Таассуфки, унда кеч бўлади.\nСўнгги пушаймон эса, ҳеч қачон инсонга дўст бўлмаган…\nХуллас, тириклик ўлим жари ёқасида туриб навбат кутишдир.\nҲар қандай амалу мартаба, шону шавкат, ҳисоби йўқ хазина ҳам одамни ажал чангалидан омон сақлаб қололмайди.\nОдамнинг қазоси унинг умрига қўйилган сўнгги нуқтадир…\nБугун: 04-12-2020 06:54:52


Гуручдан гумбаз - фақат ош пишираверасизми?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гуручдан гумбаз - фақат ош пишираверасизми?\t15:30, 07 октябрь\tЗарур масаллиқлар: 600 гр. гўшт қиймаси, 2 стакан гуруч, 75 мл. ўсимлик ёғи 1 бош пиёз, 4 бўлак саримсоқпиёз, 1 дона булғор қалампири, ярим боғ кўкатлар, туз, мурч. Тайёрланиши: 1. Гуручни қайноқ сувга солиб, 10 дақиқа ивитинг-да, сўнгра совуқ сувда яхшилаб ювинг. 4 стакан сув солиб, қозон қопқоғини ёпиб, паст оловда 25-30 дақиқа димланг.\n2. Сабзавотларни майдалаб тўғраб, гўшт қиймаси билан қовуринг. Туз, мурч қўшинг. Пишишига оз қолганда майдаланган кўкатларни соласиз.\n3. Чуқурроқ қолипга зар қоғозни жойланг. Ўсимлик ёғидан суртинг-да, димланган гуручнинг ярмини солиб, идиш бўйлаб ёйиб чиқинг. Кейин гўшт қиймасини соласиз. Ва қолган гуручни бир текис қилиб ёпасиз. Зар қоғоз билан таом устини беркитиб, 200 даражада қиздирилган газ печига 25 дақиқага қўйинг.\n«Дугонажон» ширинлиги - ичида творог ва мураббоси бор!\tФранцузча салат - янгича «пентуза»дан тотиб кўринг!\tИталиялик бош ошпазлардан пицца тайёрлаш сирлари\tПомидор шарбатидан сомса - шунақаси ҳам бўлади!\tОзарча таом - гўштсиз, аммо жуда мазали таом\t«Айланай» пироги - еганлар дармонда, емаганлар армонда…\tОтправить


00:00 / 01.10.2011 | eski savollar | 8022\nАссаламу алайкум ва роҳматуллоҳи ва барокатуҳу Муҳтарам устозлар, Қуръони Каримдаги суралар маълум ҳажмига қараб катта ва кичикларга бўлинганлиги ҳақида эшитамиз. Саволлар қуйидагича:1. Қайси сурадан бошлаб сураларни “катта суралар” деб билишимиз керак?2. Кичик устозлардан тиловатда катта сураларнинг 3 оятини (намозда) ўқиса бўлади, деб эшитганмиз. Амалда эса 3, 2 ва ҳатто бир оят ҳам тиловат бўлганини кўрганмиз (мисол: Оятал курсий). Қандай суралардан (катта ва кичик) энг ками қанча оят тиловат қилиниши жоиз (жумладан намозда ҳам)?Аввалги ва бу саволларга жавоблар учун ташаккур. Бу хайрли ишларни Аллоҳ қувватласин.Вассаламу алайкум.\nБисмиллааҳир Роҳмаанир Роҳиим.Ва алайкум ассалом. Қуръони Каримнинг юқоридаги еттита сурасини "узун суралар" деб юритилгани асарларда бор. "Ҳужурот" сурасидан бошлаб охирги сурагача бўлган қисми, ундан юқоридаги сураларга муқобил равишда, "муфассал" деб номланади. Қуръон илми истилоҳида оят тугашини "фосила" , яъни "ажратувчи" деб юритилади. Шунга кўра, "муфассал" сўзи бу ўринда "фосиласи кўп" деган маънода ишлатилади. Чунки ушбу сураларнинг умуман олганда оятлари қисқа қисқадир. "Муфассал" ҳам ўз навбатида учга тақсимланади: "Узун муфассаллар", "ўртача муфассаллар" ва "қисқа муфассаллар". "Ҳужурот"дан "Буруж"гача узун муфассал, ундан «Баййина»гача ўртача муфассал ва ундан то Қуръоннинг охиригача қисқа муфассал ҳисобланади. Ушбу тақсим Росулуллоҳ соллаллоҳу алайҳи васаллам даврларидан бери мавжуд.Қисқа оятлар деганда қироат илмида ҳам, фиқҳ илмида ҳам "Кавсар" сурасининг бир оятига яқин ҳажмдаги оятлар назарда тутилади. Намозда қироат ва замми суранинг энг қисқаси уч қисқа оят ёки шунга тенг келадиган бир ё икки оят деб белгиланган. Валлоҳу аълам.


Бюджет ташкилотлари фойдаланувидаги бинолар, транспортларнинг неча йилда эскиришини белгиловчи низом қабул қилинди | Xushnudbek.uz\n25.12.2013\tin Yangi hujjatlar, Ижтимоий-иқтисодий Фикр билдиринг\nЎзбекистон Республикасининг «Бухгалтерия ҳисоби тўғрисида»ги Қонунига мувофиқ Молия вазирлиги, Иқтисодиёт вазирлиги ва Давлат архитектура ва қурилиш қўмитасининг қўшма қарорига асосан томонидан “Бюджет ташкилотларининг асосий воситаларининг эскиришини аниқлаш ва бухгалтерия ҳисобида акс эттириш тартиби тўғрисидаги низом” қабул қилинди. Мазкур низом 2013 йил 29 ноябрда қабул қилинган бўлса, 19 декабрь куни Адлия вазирлиги томонидан тегишли тартибда рўйхатдан ўтказилди.\nМазкур Низом бюджет ташкилотларининг асосий воситаларининг эскиришини аниқлаш ва бухгалтерия ҳисобида акс эттириш тартибини белгилаб беради. Унга кўра, Бюджет ташкилотлари асосий воситаларининг эскириши йиллик меъёрлари асосида аниқланади. Эскириш меъёрлари мазкур асосий воситаларнинг дастлабки (тикланиш) қийматига нисбатан фоизларда белгиланади.\nНизомга мувофиқ, мавсумий тусга эга бюджет ташкилотларида фойдаланилаётган асосий воситалар бўйича ойлик эскириш суммаси умумий тартибда, яъни мазкур асосий воситанинг йиллик эскириш суммасини 12 га бўлиш йўли билан аниқланади.\nШунингдек, капитал қурилиш объектларини қабул қилиш далолатномаси расмийлаштирилмаган тугалланмаган қурилиш ёки унинг қисмлари бўйича эскириш аниқланмаслиги белгиланди.\nМазкур Низомга бюджет ташкилотлари асосий воситаларининг йиллик эскириш меъёрлари илова қилинган бўлиб, унга кўра, қайси асосий воситалар неча йилда эскириши махсус жадвал асосида белгилаб қўйилган. Мазкур иловада асосий воситалар йилига неча фоиз эскириши қайд этилган. Хусусан,\nБинолар, иморатлар ва иншоотлар – йилига 5 фоиз;\nУзатиш қурилмалари – йилига 8 фоиз;\nКуч-қувват берадиган машиналар ва ускуналар – йилига 8 фоиз;\nФаолият турлари бўйича иш машиналари ва ускуналар (ҳаракатланувчи транспортдан ташқари) – йилига 15 фоиз;\nТемир йўлнинг ҳаракатдаги таркиби, денгиз, дарё кемалари, балиқчилик саноати кемалари, ҳаво транспорти – йилига 8 фоиз;\nКоммунал транспорт, махсус вахта вагонлари – йилига 10 фоиз;\nАвтомобиль транспортининг ҳаракатдаги таркиби, ишлаб чиқариш транспорти, енгил автомобиллар, саноат тракторлари – йилига 20 фоиз;\nБошқа транспортлар – йилига 20 фоиз;\nКомпьютер, периферия қурилмалари, маълумотларни қайта ишлаш ускуналари – йилига 20 фоиз;\nКўп йиллик дов-дарахтлар – йилига 10 фоиз;\nИдора мебели ва ускуналари (шу жумладан телефон аппаратлари, ҳисоблаш қурилмалари ва бошқалар) – йилига 15 фоиз.\nНизомнинг расмий матни билан Миллий қонунчилик базасида танишишингиз мумкин.\nбюджет Низом\t2013-12-25


Тошкентда Ўзбекистон-Тожикистон бизнес форуми иш бошлади - Халқ сўзи\nТошкентда Ўзбекистон-Тожикистон бизнес форуми иш бошлади\n10:46 16 Август 2018 Сиёсат\nАйни пайтда пойтахтимиздаги “International Hotel Tashkent” меҳмонхонасида Ўзбекистон-Тожикистон бизнес форуми бўлиб ўтмоқда. Унда юртимиз ишбилармонлари билан бирга, қўшни давлатдан ташриф буюрган 230 дан ортиқ тадбиркорлик субъектлари раҳбарлари, мутахассислар иштирок этмоқда.\nЎзбекистон Савдо-саноат палатаси раиси А.Икрамовнинг қайд этишича, кейинги йилларда ўзбек-тожик халқлари муносабатлари янги босқичга кўтарилди. Президентимиз Шавкат Мирзиёев томонидан олиб борилаётган прагматик ташқи сиёсат давлатларимиз ўртасида дўстона муносабатлар мустаҳкамланишида ҳал қилувчи аҳамият касб этди.\nТадбирда Ўзбекистон Республикаси Бош вазирининг ўринбосари Н. Отажонов сўзга чиқди.\nТаъкидланганидек, икки дўст мамлакат ўртасида алоқалар барча йўналишлар, айниқса, иқтисодий, савдо-сармоявий соҳада сифат жиҳатидан юқори босқичга кўтарилди. Биргина 2018 йилнинг олти ойида ўзаро товар айирбошлаш ҳажми 35 фоиз ўсиб, 160 миллион АҚШ долларини ташкил этди. Юртимиз Тожикистонга енгил ва юк машиналари, қишлоқ хўжалиги техникалари, электротехника, тўқимачилик, металлургия, озиқ-овқат саноати маҳсулотлари, қурилиш моллари етказиб берилаётган бўлса, ўз навбатида, қурилиш материаллари, цемент, альюмин каби маҳсулотлар олиб келиняпти.\nФорум доирасида B2B форматида бизнес мулоқотлари ҳам бўлиб ўтади. Тадбир давом этмоқда.


Юнусободда ўз уйида фоҳишахона очган шахс қўлга тушди - 25.06.2019, Sputnik Ўзбекистон\nЮнусободда ўз уйида фоҳишахона очган шахс қўлга тушди\nЁши 50 ларга бориб қолган фуқаро мунтазам равишда 100 минг сўм эвазига “ёлғиз қолишни истаганларга” уйидан жой берар экан. 25.06.2019, Sputnik Ўзбекистон\n17:56 25.06.2019 (янгиланди: 18:01 25.06.2019)\n© AFP / OLGA MALTSEVAЖенщина легкого поведения в гостинице\nЁши 50 ларга бориб қолган фуқаро мунтазам равишда 100 минг сўм эвазига “ёлғиз қолишни истаганларга” уйидан жой берар экан.\nТОШКЕНТ, 25 июн – Sputnik. Юнусобод туманида фоҳишахона борлиги аниқланди.\nСамарқандда ўз уйида фоҳишахона очган шахс қўлга олинди\n26 Феврал 2019, 09:52\nТошкент шаҳар ИИББ матбуот хизматининг хабар беришича, 46 ёшли фуқаро мунтазам равишда 100 минг сўм эвазига “ёлғиз қолишни истаганларга” уйидан жой берар экан.\nҲозирда ушбу факт бўйича Ўзбекистон Жиноят кодексининг 131-моддаси бўйича (“Қўшмачилик қилиш ёки фоҳишахона сақлаш”) жиноий иш қўзғатилди.\nКечаҚўйлиқ бозори ўрнига янги транспорт боғламаси қурилади - видео


Қашқадарёда “Пахта штаби” бошлиқларидан бири юрак хуружига учради\n18 июн 2021, Тошкент вақти: 20:01\nЎзбекистондаги пахта далаларидан бири.\n5 октябр куни Қашқадарё вилоятининг Нишон туманида “Пахта штаби” бошлиқларидан бири, 63 ёшли Абдураззоқ Худойбердиев юрак хуружи туфайли оламдан ўтди. Бу билан жорий йил пахта мавсумида Озодликка маълум бўлган ўлимлар сони ўнтага етди.\nНишон тумани суд-тиббий экспертиза хулосасига кўра, Худойбердиев юрак чап қоринчасининг ёрилиши (инфаркт) натижасида вафот этган.\nБу хусусдаги хабар “Озодлик” манбалари орқали етиб келди ва суриштирув натижасида ўз тасдиғини топди.\n- Абдураззоқ ака жонкуяр бир инсон эди. У кейинги пайтларда юрак хасталигидан кўп азоб кўрди ва ҳатто кунига 3-4 тадан нитросорбит таблеткаларини ичарди. Лекин пахта терими пайтида ҳам унинг дам олишига қўйишмади. Уни ўзи бошлиқ қурилиш отрядлари, бошқа қурилиш монтаж бошқармаларидан иборат гуруҳ бўйича тузилган штабга жавобгар қилишганди. 5 октябрь тонгида у киши оламдан ўтибдилар, ҳозирда Нишон тумани суд-тиббий экспертизасига юборишибди. Эртага пешинда чиқаришади, - дейди Озодликнинг Қашқадарёдаги манбаси.\nАбдураззоқ Худойбердиев Талимаржон шаҳар қурилиш монтаж бошқармаси бошлиғи лавозимида фаолият юритаётганди. Бунга қадар у киши 15 йил давомида Талимаржон шаҳар ҳокими бўлиб ишлаган, воҳада таниқли шахс эди.\nБу билан жорий йил пахта мавсумида Озодликка маълум бўлган ўлимлар сони ўнтага етди.\nИкки кун муқаддам Қорақалпоғистоннинг Элликқалъа туманидаги Тоза-Амиробод овул фуқаролар йиғинига қарашли “Истам-Туркман” фермер хўжалигига пахта теримига мажбуран сафарбар этилган аёлнинг икки фарзанди ёнғиндан чиққан тутунга димиқиб ҳалок бўлди.


Ўзбекистон ва АШҚ вазирлари Пентагонда учрашишди\nDiyor24\tPosted on Noyabr 20, 2020\nБугун АҚШ Мудофаа вазирлиги жойлашган Пентагонга Ўзбекистон Ташқи ишлар вазири Абдулазиз Комилов ташриф буюрди. Ҳарбийлар иштирокидаги расмий кутиб олиш маросимидан кейин Комилов АҚШ муваққат Мудофаа вазири Крис Миллер билан бир соатдан ошиқ мулоқот қилди.\nПентагонга кўра, Ўзбекистон – АҚШнинг ишонган стратегик шериги.\nХавфсизлик юзасидан ҳамкорлик Вашингтон ва Тошкент учун бирдек юксак аҳамиятга эга экани қайд этилди.\nТрамп маъмурияти яқин келажакда Афғонистондаги қўшинлар сонини янада камайтириш ҳаракатида экан, Миллер Комиловга бу мамлакатда тинчликка эришиш йўлида қўшаётган ҳиссаси учун миннатдорчилик билдирган.\nМиллернинг таъкидлашича, Пентагон Афғонистонни ўз ҳолига ташлаб қўймайди. Америка бу давлатни ривожлантириш, иқтисодий-ижтимоий тараққий этишида ёрдамлашишга бел боғлаган.\nМудофаа вазири, шунингдек, Афғонистон эндиликда Марказий Осиёдаги интеграцион жараёнларда иштирок этаётганини олқишлаган.\nАфғонистонда барқарорлик барҳам топиши учун қурол эмас, музокара иш беради, деган мазмундаги баёнотлар янграган.\nКомилов Вашингтонда АҚШнинг Афғонистон бўйича махсус элчиси Залмай Ҳалилзод билан ҳам учрашган. Ўзбекистон элчихонасида кечган мулоқотда афғон сиёсий гуруҳлари орасида кетаётган музокаралар қай нуқтада экани ва тинчлик учун нима қилмоқ зарурлиги борасида сўз кечган.\nҲалилзод дейдики, Афғонистонда тотувлик бўлса, нафақат бу юрт, балки Марказий Осиёнинг бошқа мамлакатлари ва Покистон учун мисли кўрилмаган иқтисодий имкониятлар очилади.\nАҚШ дипломатининг баён қилишича, Ўзбекистон, АҚШ, Покистон ва Афғонистон яқин орада регионал фонд ташкил этиб, савдо тизимларини яратиш ва тараққиёт учун янги лойиҳалар бошлайди.\nКомилов ва Миллер мулоқотида муҳокама қилинган яна бир мавзу: Ўзбекистон мудофаа тизимларини замонавийлаштириш. Америка бу борада кўмаклашишда давом этади.\nКонтртерроризм, чегара хавфсизлигини таъминлаш ва ҳарбий секторнинг салоҳиятини оширишда ҳам икки давлат ҳамкорликни давом эттиради.\nЎзбекистон учун Афғонистон бугунга келиб Марказий Осиёнинг бир қисми экан, Комилов АҚШнинг минтақадаги ролини юқори баҳолаган.\nМиллернинг айтишича, Ўзбекистон суверенитети ва мустақиллигини қувватлаш – АҚШнинг стратегик мақсадларидан бири. 2020-йилнинг бошида янгиланган стратегияда Марказий Осиёнинг ҳар бир давлатига нисбатан шундай ёндашиш белгиланган.\nPrevious Post“Йўлбарс наъраси”. Менгзиё Сафаров хотирасига шеър\nNext PostИстиқболли лойиҳалар аҳоли ва юрт фаровонлигига хизмат қилади\nТаъзия. Сурхондарё вилоят “Маҳалла” хайрия жамоат фонди бошқарма раиси Рўзимурот Авазов вафот этди\nDiyor24 Iyul 10, 2020\nDiyor24 Avgust 21, 2020\nГендер тенглиги ҳақида бонг ураётганлар диққатига: “… Аризаларимни ТЕПИШ қачонгача давом этади?”\nDiyor24 Noyabr 2, 2020\nИлм-фаннинг 29 соҳаси ривожига муносиб ҳисса қўшган аллома\nDiyor24 Avgust 18, 2020\nПиротехника воситаларининг ноқонуний савдоси олди олинди\nДенов тадбиркорлик ва педагогика институтида республика илмий-амалий онлайн конференцияси бўлиб ўтмоқда\nАслида ҳимоя шахсларга боғлиқ бўлиши керак эмас. Қонун устувор бўлиши, ҳар бир фуқаро, журналист, блогер ёки матбуот ўз ўзини ҳимоя, ҳақ-ҳуқуқини эса талаб қила олиши керак!\nИстиқболли лойиҳалар аҳоли ва юрт фаровонлигига хизмат қилади\nАфғонистондан кирганлар 10 кун давомида визасиз Ўзбекистонда бўлиши мумкин\nСариосиёдан SOS: Ўрмон ерлари томорқага айлантириляпти(ми)\nOktabr 31, 2020


Фиқҳ Қуръони карим Суннати набавийа Ислом ва иймон Долзарб мавзу Фиҳқ илми Ислом фиқҳ академияси Фиқҳий мазҳаблар Фиқҳий истилоҳлар Усулул Фиқҳ Дарслар Видеолар Аудио Ибодат Тоҳарат ва поклик Намоз Закот Рўза ва Рамазон Ҳаж – умра Турли масалалар Дуо Қурбонлик ва ақийқа Таъқиқ ва рухсатлар Таомлар Либослар Сўйишлар Гуноҳлар Аёлларга оид ҳукмлар Ҳаром ва ҳалол касблар Сафар Майиит Молиявий муомалалар Савдо ва тижорат Рибо Қарз Фароиз Бошқа муомала турлари Оила ва турмуш Никоҳ ва талоқ Эр ва хотиннинг вазифалари Фарзанд тарбияси Искать... Категория: Оила ва турмуш Оилавий муомала\nАвтор: Фиқҳ.Уз Опубликовано 23 Апрель 2014 Печать E-mail Савол: Оилавий жамғарилган пулни отамиз бир кишига маълум бир фойда эвазига шерикчиликка берди. Мен эса, бу судхўрлик деб, унга қарши чиқдим. Айтингчи, шундай қилишимиз жоизми?\nКатегория: Оила ва турмуш Асранди бола\nАвтор: Фиқҳ.Уз Опубликовано 20 Апрель 2014 Печать E-mail Бошқа ота-она қарамоғига олиб, тарбия қилинган бола Ислом фиқҳида “асранди бола” дейилади. Етимни, ёки қийинчиликда қолган оиланинг боласини олиб, шариат ҳукмига мувофиқ боқиш, тарбиялаш жуда ҳам савоб иш. Лекин Қуръони каримнинг (Аҳзоб, 4–5) ҳукмига кўра, бировнинг боласини «ўз фарзандим» дейиш ҳаромдир. Бундай қилган одам гуноҳкор бўлади. Тутинган ўғил фарзанд ўрнига ўтмайди.\nКатегория: Оила ва турмуш Ҳайз пайтида жинсий яқинлик\nАвтор: Шайх Муҳаммад Содиқ Муҳаммад Юсуф Опубликовано 19 Апрель 2014 Печать E-mail САВОЛ: Уйланганман, турмуш ўртоғим сафарга чиқиб, бир неча кундан кейин келди. Қайтиб келган куни тунда яқинликни таклиф қилган эдим, ҳайз кўрганлигини айтиб рад қилди. Мен ҳам бунга рози бўлиб ухлаб қолдим. Кейин уйқуда яқинлик қилишга ҳаракат қилибман.\nПодкатегории Никоҳ ва талоқ\nСовчилик, маҳр, хулуъ, зиҳор, идда ва бошқа ҳукмлар\tЭр ва хотиннинг вазифалари\nНафақа, фарзанд тарбияси, энагалик, эмизиш, итоат, рўзғор, муомала ва бошқа масалалар\tФарзанд тарбияси Етимлар, насаб ва фарзанд боқиб олиш, ақийқа, хатна, исм, тарбия, илм, ҳунар ва бошқа масалалар\nСайт бошиОила ва турмуш


00:00 / 10.06.2009 | eski savollar | 1575\nАссолумму Алайкум Шайх Ҳазратлари. Имомимиз Оллоҳнинг сифатларини инкор қилган кофир бо'либ, хотини талоқ бо'лади дедилар. Бу ҳолатдан оллоҳ сақласин. Менимча бундай одамлар жуда ко'п бо'лса керак. Бундай одамлар нима қилиши керак? Имомимиз ичкилик ичган одамнинг хотини талоқ бо'лиши мумкинлигини ҳам айтгандилар. Ҳозирги ёшлар никоҳ то'йида ичиб олиши ва шу маст ҳолида унга никоҳ о'қитилиши, бу никоҳ қабул бо'ладими ёки ё'қми?\nМазкур инкор билиб туриб қилинган бўлса, имомнинг гапи тўғри. Билмасдан қилганга тушунтирилади. Имом “ичган одамнинг хотини талоқ бўлади” демаган бўлсалар керак. “ичиб маст бўла туриб, хотини талоқ қилса, талоқ тушади” деган бўлишлари керак. Маст ҳолда никоҳ қилингандаги масалада уламолар ихтилоф қилганлари имом Тоҳавийнинг “Мухтасари ихтилофи уламо” китобида зикр қилинган.


"Гап" фақат Бабаянда эдими? » Ўзбекистон янгиликлари – Zamin.uz\nҲар бир мураббий эришган натижа ўзига яраша, кимдадир яхшироқ, кимдадир ёмонроқ, аммо бирортасидан кўнглимиз тўлиб, раҳмат айтганимиз йўқ. Шу жумладан охирги бош мураббийимиз Самвел оғани эслаганимизда ҳам фақат юзимиз буришади ва болахонадор қилиб сўка бошлаймиз.\nЁдингизда бўлса, бошида ҳаммаси яхши кетаётган, термамиз бу мураббий бошчилигида қатор ғалабаларга эришаётган, буёғи Ҳожибой Тожибоев айтганидек «Ўзбекистон шу йил жаҳон чемпионатига чиқиб кетадиёв» деб ўйлаб қолгандик. Кўпчилигимиз ўзимизча Россияга боришни, Месси ёки Роналду жамоасига қарши майдонга тушажак йигитларимизга маза қилиб мухлислик қилишни режалаштириб юргандик.\nҲайҳот, ҳаммаси ҳар доимгидек бўлди, Бабаян биринчи рақамли душманга айланди, қилар ишни қилди-ю, шартта сурворди. Бу орада футболимизда раҳбарият алмашди.\nТермамиз ҳануз бош мураббийсиз юрган, бирор машғулот ўтказмаётган, умуман энди ўша биз билган терма жамоа бўладими, йўқми, ноаниқ бўлиб турган, ҳамма янги мураббий масаласи тезроқ ҳал бўлишини кутаётган бир пайтда чақмоқдек хабар тарқалди – Бабаян футболдан четлаштирилибди!\n«Нима, олдин ўртадамиди? Бирорта жамоанинг Бабаянга кўзи учиб турганмиди?»\nБалки унинг иқтидори қайсидир жамоамизни бемалол бошқаришга етар, лекин у қандай клубки, халқнинг ғазабига учраган шахсни ўзига бош қилиб олиб келади?!\nНоқонуний ишларда айбланибди, бунинг учун четлаштириш эмас, жавобгарликка тортиш керак эмасмиди? Энг қизиғи, шунча одам ишлаган клуб ва термада фақат Бабаян «еб кетган» эканми? Мураббийнинг бир ўзи шунча ноқонуний ишларга қодирми? Нега ўша пайтда, мураббий от устида бўлган ёки кимнингдир қўлловида юрган пайтда кўринмаган иқтисодий жиноятлар энди кўриниб қолди? Энг қизиғи – фақат Бабаян жавоб бериб (жавоб берса ҳали), бошқалар қолиб кетаверадими?\nХуллас, ҳар доимгидай саволлар бисёр – жавоблар душвор…\nЯнгиликлар » Спорт » "Гап" фақат Бабаянда эдими?\n13:15 Умид Аҳмаджонов: «Самвел Бабаян Ўзбекистон халқини алдади»\n21:28 ЎФФ матбуот хизмати Бабаянга кечирим сўраши учун воситачилик қилишни истамади\n01:21 Самвел Бабаян — ўзбек футболининг гўркови\n19:33 Чинга чиндан ютқаздик


АГМК танлови — ҳалол ўйин ёхуд Бекободдаги учрашув шарҳи\nМазкур жамоаларнинг биринчи даврадаги Олмалиқда кечган беллашувида ғолиб номи аниқланмаганди. Бекободдаги жавоб баҳсида эса ўйин тақдири кутилмаган қарорлар туфайли тубдан ўзгариб кетди.\nУчрашувга келадиган бўлсак, биринчи бўлимда мезбонлар нисбатан фаолроқ ўйнашди ва асосан стандарт вазиятлари орқали дарвозамиз олдида хавф солишди. Жамоамиз эса танаффусга қадар иккита яхши ва кескин ҳужум ташкил этишга эришди. Бироқ Жасур Ҳакимов бир вазиятда мўлжални аниқ кўзлай олмаган бўлса, Григалашвили жонбозлиги туфайли содир этилган ҳужумни Шораҳмедов кўнгилдагидек ривожлантира олмади ва ҳужум ниҳоясига етмай қолди.\n"Металлург" эса учрашувнинг 31-дақиқасида ишланган жарима зарбасидан наф чиқарди. Ислом Исоқжоновнинг оширган тўпини чизиқ устидан Аббос Отахонов марказда турган жамоадоши Шавкат Муллажонов томон узатди. "Металлург"нинг тажрибали ҳимоячиси Муллажонов эса Султоновнинг тўпга чиққани, лекин мазкур ҳолатда дарвозабон хатога йўл қўйиши натижасида бўш қолган дарвозани ортиқча қийинчилик ишғол этди - 1:0.\nШундан сўнг вакилларимиз анча фаоллашишди, бироқ танаффусга қадар мувозанатни тиклашнинг имкони бўлмади.\nИккинчи таймни эса АГМК захира ўзгариши билан бошлади. Қосимов томонидан ўйинга ташланган Зафар Полвонов Жасур Ҳакимовни алмаштирди. Бунинг натижасида иккинчи бўлим жамоамиз ташаббуси ва устунлиги остида ўтди. Хусусан учрашувнинг 65-дақиқасида Санъат Шихов ва Шораҳмедовнинг ўнг қанотдаги фаоллиги самара келтирди. Шихов ўз қанотида ҳимоячи Андреевни доғда қолдирган бўлса, Шораҳмедов керак пайтда тўпни жарима майдончаси томон оширди. Рақиб дарвозаси ҳудуди атрофида турган тўпурар ҳужумчимиз Зафар Полвонов эса тўпга тўғри зарба бериш натижасида баҳсда мувозанатни тиклади - 1:1.\nШундан сўнг жамоамиз ҳужумга зўр берди. Хусусан учрашувнинг 71-дақиқасида Шиховнинг рақиб дарвозаси томон бошлаган юришини ҳимоячи Аббос Отахонов қоидани бузган равишда тўхтатиб қолди. Бироқ шу куни ўйинда ҳакамлик қилган Шавкат Насибуллаев яққол қоидабузарликни кўрмади.\nОрадан 4 дақиқа ўтгач эса Насибуллаев жамоамиз жарима майдончаси ичида йиқилиб берган Исоқжоновнинг санъатига ишонди. Натижада ҳеч қандай контакт бўлмаган тўқнашувда Бобур Юлдошев қоида бузгани қайд этилиб, дарвозамиз томон "нуқта", яъни 11-метрлик жарима зарбаси белгиланди.\n"Нуқта"дан эса рақиб ҳужумчиси Баҳодир Пардаев адашмади. Гарчи дарвозабонимиз Султонов тўп йўналишини топган бўлсада зарба йўлига гов бўлмади.\nБош ҳакам Шавкат Насибуллаевнинг қарорларига ҳақли эътироз билдирган жамоамиз устози Миржалол Қосимов янги қоидага кўра бошланган иккинчи давранинг дастлабки ўйинидаёқ қизил карточкага лойиқ кўрилди.\nШундан кейин ҳам жамоамизда мувозанатни қайта тиклаш учун имконият ва вазиятлар туғилди. Бироқ Элгужа Григалашвилининг зарбаси бир бор тўсинга теккан бўлса, иккинчи вазиятда дарвозабон ишончли ўйнади.\nШу тариқа Суперлиганинг иккинчи даврасидаги илк учрашувда жамоамиз Бекободда мағлубиятга учради. Шавкат Насибуллаев эса Санъатнинг йиқилишига ишонмай, рақиб футболчисининг санъатига алданди. Натижада унинг мазкур хато қарорлари жамоамиз зарарига ишлади.\nМазкур ўйиндаги мағлубиятдан кейин жамоамиз турнир жадвалида 12 очко тўплаган ҳолда 11-ўринни банд этиб турибди. Келгуси турда жамоамиз Олмалиқда "Андижон"ни меҳмон қилади.\nЖорий ҳафтада "Ҳалол ўйин" шиори остида ўтказилаётган акция трендга чиқди. АГМК бош мураббийи Миржалол Қосимов ва жамоа сардори Акмал Шораҳмедов суратга тушган мазкур "Ҳалол ўйин" шиорли акцияни АГМК футбол клуби тўлиқ қўллаб-қувватлайди. Бизнинг танлов шубҳасиз ҳалол ўйин. АГМК ҳалол ўйин тарафдори ва бошқаларни ҳам мазкур шиорга амал қилишини талаб қилади.\nАГМК танлови - Ҳалол ўйин!\n"Металлург" — АГМК 2:1\n27 июль, "Металлург" стадиони.\nГоллар: Муллажонов (31, ассист: Отахонов), Пардаев (78, пенальтидан) - Полвонов (64, ассист: Шораҳмедов).\nҲакамлар: Шавкат Насибуллаев, Равиль Шояхмитов, Тимур Галеев, И. Исмоилов.\n“Металлург”: 12. Александр Лобанов, 5. Аббос Отахонов, 7. Суҳроб Нуруллоев (15. Зоҳид Абдуллаев, 66), 10. Исломбек Исоқжонов (30. Андрей Шипилов, 90+2), 11.Баҳром Абдураҳимов (70. Сергей Тумасян, 90), 17.Музаффар Музаффаров, 18.Шавкатжон Муллажонов, 21.Камолиддин Тожиев, 28.Станислав Андреев, 55.Акбаржон Исматуллаев (с), 85. Баҳодир Пардаев.\nАГМК: 32.Суҳроб Султонов - 33.Сардор Рахмонов, 77.Владислав Касминин, 44.Бобур Юлдошев, 23. Акмал Шораҳмедов (сардор) - 5.Дилшод Жўраев, 8.Санъат Шихов (Мирғиёс Сулаймонов, 86), 30.Жасур Умаров - 7.Элгужа Григалашвили, 15.Жасур Ҳакимов (9.Зафар Полвонов), 11.Зоҳир Пиримов (17.Мурод Тошматов, 57).\nОгоҳлантиришлар: Музаффар Музаффаров (78), Исломбек Исоқжонов (83) - Дилшод Жўраев (76)\nЧетлатиш: Миржалол Қосимов (АГМК бош мураббийи, 76)


Кузги ҳосил йиғимидан сўнг, анъанага кўра Ўзбекистоннинг турли бурчакларидан келган фермерлар кузги кўргазмаларда иштирок этиш, тажриба алмашиш ва соҳадаги инновацион янгиликлар билан танишиш учун Тошкентда йиғиладилар. Замон билан ҳамнафас бўлиш керак, деганларидек.\n20-25 ноябрь кунлари «Ўзкўргазмасавдомарказ»нинг Кўргазмалар залида “AgroFood-2014” боғдорчилик, сабзавотчилик, гулчилик ва асаларичилик” Халқаро кўзгазмаси ва конференцияси бўлиб ўтди. Кўргазма Ўзбекистон Республикаси Савдо-саноат палатаси кўмагида “Expocontact” МЧЖ ва Ўзбекистонда тадбиркорлик ва фермерликни қўллаб-қувватлаш маркази томонидан ташкил этилди.\nМазкур кўргазманинг бошқа шунга ўхшаш қишлоқ хўжалиги кўргазмаларидан фарқи унинг тор соҳага ихтисослашганлигида, фақат боғдорчилик, сабзавотчилик, гулчилик ва асаларичиликка алоқаси бўлган маҳсулот, қайта ишлаш технологиялари ва хизматлар диққат марказида бўлишидадир.\nЎзбекистон аграр мамлакат, мазкур соҳада бизнесни ривожлантириш улкан салоҳиятга эга ва шунинг учун ҳам бу каби кўргазмаларга қизиқиш ҳеч ҳам сўнмайди. AgroFood-2014 кўргазмасида минерал ўғитлардан тортиб асалгача ишлаб чиқарадиган ва сотадиган компаниялар иштирок этди.\nКўргазмадан кўзланган энг асосий мақсадлардан бири – бу иштирокчиларнинг маҳсулотларини янги, истиқболли бозорларга олиб чиқиш, Ўзбекистонда фермерлик ва тадбиркорлик ривожланишига кўмаклашиш, инновацион технологияларни татбиқ этиш натижасида молиявий фаровонликка эришаётган фермерлик хўжаликлари ва тадбиркорлар ўртасида тажриба алмашиш. Бундай кўзгазмаларга ташриф буюриш фермерларни ўзларининг одатий иш тарзларига ўзгартириш киритишга, ўз хўжаликларида янада катта муваффақиятларга эришишга илҳомлантиради.\nКўзгарзманинг асосий бўлимлари:\nБоғдорчилик, Сабзавотчилик ва Гулчилик:\nКўчатлар ва Уруғлар;\nТупроқ, компостлар, ўғитлар, ўсимликларни ҳимоялаш воситалари ва бошқа агрохимикатлар;\nБарра мевалар, гуллар;\nМеханизация воситалари, асбоб-ускуналар ҳамда боғдорчилик ва гулчиликда қўлланиладиган бошқа парваришлар материаллари;\nГуллар билан безаш ва флористика учун аксессуарлар;\nБоғдорчилик, гулчилик, ландшафтли дизайн соҳасида, шунинг маҳсулотни сотиш бўйича маслаҳат бериш ва воситачилик хизматлари.\nАсал, Гулчанг (Перга), Прополис, Она асалари сути, Мум:\nАсаларилар, асалари инлари, асалари хўжалиги;\nАсаларичилик учун ускуналар ва иш қуроллари.\nҚайта ишлаш, сақлаш, қадоқлаш ва транспортда ташиш:\nҚайта ишланган маҳсулот: шарбатлар, мурабболар ва бошқалар.;\nМаҳсулотни қайта ишлаш, сақлаш, янги ва қайта ишланган маҳсулотни қадоқлаш технологиялари;\nҚурилиш учун хом ашё ва материаллар, совутиш ускуналари ва қайта ишлаш, сақлаш ва қадоқлаш учун бошқа ускуналар;\nҚайта ишлаш,сақлаш ва қадовлаш учун бинолар қурилишини лойиҳалаштириш.\nBizplan.uz ҳам мазкур кўзгармада иштирок этди. Биз ВВС+ мисолида профессионалларни бирлаштириш ғоясини илғор сурдик. Биргаликда кўпроқ ишлаб топамиз!\nАнъанага кўра Agro Food 2014 кўзгазмаси тўғрисидаги фотоҳисоботни эътиборингизга ҳавола этамиз.\nТошкент Ишбилармон аёллар уюшмаси\n“Сардор Назира” Ф/Х\n“Янгиобод Ахуров Рашид” Ф/Х\n“Миришкор Сайфуддинова Хонзода” Ф/Х\n“Жўрабек Абдумурод ўғли” Ф/Х (ГЭФ Кичик грантлар дастури)\n“Қуёшли узумзор” Ф/Х\nМанзарали боғдорчилик ва ўрмон хўжалиги республика илмий ишлаб чиқариш маркази (ГЭФ Кичик грантлар дастури)\nСабзавот, полиз экинлари ва картошкачилик илмий тадқиқот институти\nМ.Мирзаев номли Боғдорчилик, узумчилик ва виночилик ИТИ\nМикробиология институти (ГЭФ Кичик грантлар дастури)\nҚишлоқ хўжалиги маҳсулотлари учун ўғитлар.\n”Ifoda” Агро Кимё\nУйда яшайдиган ҳашаротлар ва кемирувчиларга қарши воситалар; ҳашаротларни электр ёрдамида қириш воситалари; ўсимликларни ҳимоя қилиш воситалари\nПластикдан уй-рўзғор буюмлари\nПолимер арқонлар, матолар ва кўплаб бошқа маҳсулотлар. Томчилаб суғориш ускуналари.\nАнгор жунидан қўлда тўқилган буюмлар.\n“Адолат Маргилон Тукув Саноат” ХК\nАтлас (шойи) шарфлар\nТаклиф этилаётган асал турларидан бош оғай деди. Асалларни шу ернинг ўзида татиб кўриш мумкин эди :) Истаганлар ёққан асални сотиб олишлари ҳам мумкин бўлди.\nТошкент вилояти асаларичилар уюшмаси\nСинган оёқ ҳам ярмаркада иштирок этиш учун тўсқинлик қилолмайди :)\nБойсун тумани асаларичилар уюшмаси\n“Кенг Юрак Билан” Ф/Х\n“Ғуломхўжа асалчилиги” Ф/Х\n«Белялов Р.» ШЁХ\nАнатолий Безинский ШЁХ\nЛаптев Евгений ШЁХ\n“Толибжон Ганижон асаларичи” Ф/Х\n“Машхур Барака” Ф/Х\nЖурабаев Азамжон ШЁХ\nЛитвиненко Сергей ШЁХ\nСилантев Юра ШЁХ\nХабаров Алексей ШЁХ\nМахров Сергей ШЁХ\nЛитвиненко Эдуард ШЁХ\nФайзулин Наиль ШЁХ\nЧернова Ирина ШЁХ\nАгар экспонентларнинг шахсий алоқа маълумотлари қизиқтирса, сайтда кўрсатилган алоқа маълумотлари бўйича мурожаат қилинг.\n«Агарда кўпчилик томонидан эканлигингизни сезиб қолсангиз, бу - ўзгаришингиз кераклигидан далолат беради»


Педагогик технологиялар самараси – Сурхон тонги\nБош саҳифа / Таълим / Педагогик технологиялар самараси\nДекабр 29, 2018\tТаълим Изоҳ қолдириш 909 Кўрилди\nУмида момонинг набираси Мафтунадан умиди катта. Мактабга борса, аъло баҳоларга ўқиб, келажакда ўқимишли, зиёли инсон бўлиб етишса, дея ўйлайди нуқул.\nАммо мана иккинчи синфда ўқиса ҳамки, уйда тили бурро қизалоқ, мактабда синфдошлари орасида забонсизга айланади. Ота-онасидан эрта ажралгани етмагандек, руҳий сиқилишлар сабаб ўз қобиғига ўралиб олган Мафтунага ўқитувчи сифатида таълим-тарбия жараёнида ёрдам бериш энг биринчи вазифамдир. Аввалига ҳеч ким билан гаплашмайдиган бу ўқувчим, икки йилдан буён ўзига яқин олган тенгдошлари билан суҳбатлашади. Дарсдан кейин шуғулланаётганимда мен билан мулоқотда бўлади. Гуруҳга қўшилиши, ўзини намоён қилиши учун синфдошлари билан гуруҳ бўлиб ишлаймиз. Турли ўйинлар билан дарс жараёнига қизиқтираман. Озгина ҳаракат қилса ҳам “юлдузчали беш” баҳо қўяман. “Офарин” карточкаси, “баракалла” деб рағбатлантириш ҳам яхши натижа бераяпти.\nЯна бир ўқувчим Юсуфнинг (исмлар ўзгартирилган) эса нутқида нуқсони бор. Талаффузда с, з, б, д, ф товушларини айтишга қийналади. Ота-онаси махсус мактабга боргандан кўра, барча соғлом болалар билан ўқишини маъқул кўриб адашмаган экан. Мана ҳозирда Юсуф товушларни аввалгидек алмаштирмасдан талаффуз қилади. Тўлиқ айта олмаса-да, тўғри айтади. Бу ўқувчига ҳарф танитиб, оғзаки нутқидаги талаффузига эътибор қаратиш лозим эди. Ҳарфларни танигач, сўзлар тузамиз, сўзларни бўғинларга ажратаётиб бола тўғри талаффуз қилади. Икки ўқувчимда ҳам ижобий томонга ўзгаришларни кўриб, қувонаман.\nЎқитувчилик касби ҳам бир санъат экан аслида. Ҳарф танимайдиган боланинг қўлига қалам тутқазиб, ҳарфларни ёзишни ўргатадиган инсонга катта сабр ва маҳорат керак бўлади. Тўрт мучаси соғ боланинг саводини чиқариш-ку мураккаб жараён бўлса-да, уддасидан чиқиш мумкин. Аммо имконияти чекланган, сўзлашда нуқсони бор болалар билан ишлаш янада кўпроқ меҳнат талаб этишига ҳаётий тажрибамда амин бўлдим.\nЎқувчилар билан ишлашда турли методлардан фойдаланиш лозим. Дидактик ўйинларни ўйнаш ҳам мавзуни ўзлаштиришда самара беради. Бунда доим гуруҳларга бўлиниб, савол-жавоб, ҳарфлардан сўзлар тузиш, гапларда тушиб қолган сўзларни тўлдириш вазифаларини биринчи бажаришлари талаб этилади. Математика фанидан ҳисоблашни ўрганишда бармоқларни ҳаракатга келтирсак, она тили дарсида ҳарфларни ҳавода ёзамиз. Дам олиш дақиқамиз ҳам бесамар кетмайди. Турли ҳаракатли ўйинлар ўйнаш, шеър ва қўшиқлар айттириш орқали ўқувчининг диққатини тортиш билан бирга фаоллигини ҳам оширишга эришамиз. Ана шундай пайтларда нуқсонли болалар ҳам тенгдошларидан қолишмай ёд айтишга, ҳаракатларни бажаришга киришиб кетади.\nТермиз туманидаги 14-мактаб ўқитувчиси\nКейинги Оила кутубхонаси


Ногирон ҳуқуқи (Савол ва Жавоблар) – 11 sahifasi – MEHRTILSIMI.uz\nСаламат Авезов 04.03.2020\tFikr bildirish yo’q 56 кўрилди\nСаламат Авезов 02.03.2020\tFikr bildirish yo’q 8 593 кўрилди\nСаламат Авезов 02.03.2020\tFikr bildirish yo’q 67 кўрилди\nСаламат Авезов 29.02.2020\tFikr bildirish yo’q 7 133 кўрилди\nDavomini o’qish Ногиронлиги бўлган шахсларга меҳнат қилишлари учун қандай имтиёзлар берилган?\nСаламат Авезов 29.02.2020\tFikr bildirish yo’q 7 041 кўрилди\nDavomini o’qish Уй олишда отам ёки онам менга кафил бўлиши мумкинми?\nСаламат Авезов 29.02.2020\tFikr bildirish yo’q 7 060 кўрилди\nDavomini o’qish I гуруҳ ногирони бўлган фарзанд парвариши учун нафақа бериладими?\nСаламат Авезов 26.02.2020\tFikr bildirish yo’q 7 087 кўрилди\nDavomini o’qish Таълим кредити олишдаги имтиёзлар\nСаламат Авезов 24.02.2020\tFikr bildirish yo’q 7 033 кўрилди\nОилада ота-онам ва ҳозирги турмуш ўртогим икки нафар болам бор. Ота-онам фақат қарилик нафақаси олади, онам саратон касаллиги ва инфаркт бўйича ҳар ойда даволаниб химия…\nDavomini o’qish Алимент тўлашдан озод бўлса бўладими?\nСаламат Авезов 20.02.2020\tFikr bildirish yo’q 7 057 кўрилди\nМен I гуруҳ ногирониман яхшаш жойимдан 10 км озоққа кўчиб борганман рўйхатда турган жойимдан 14 гача бўлган нафақа ва моддий ёрдам олиб турар эдим энди…\nDavomini o’qish Ногиронлиги бўлган шахсларга имтиёз борми?\nСаламат Авезов 17.02.2020\tFikr bildirish yo’q 7 017 кўрилди\nМенга қамоқхоналарда сақланаётган ‒ озодликдан маҳрум қилинган шахсларнинг иш фаолияти, уларнинг жазони ўташ вақтидаги меҳнати ва меҳнат тартиби тўғрисида маълумот берсангиз. Меҳнат кодекси ва Жиноят-ижроия…\nDavomini o’qish Озодликдан маҳрум этилган маҳкумларнинг меҳнати қандай ташкил этилади?\nСаламат Авезов 16.02.2020\tFikr bildirish yo’q 7 028 кўрилди\nМен Самарқанд давлат университети 1 курс талабасиман мен II гуруҳ ногирониман мен фанлардан уч баҳо олганим учун степендия берилмайди дейишяпти ўзим степендияга ўқисам шу томондам…\nDavomini o’qish Фанлардан уч баҳо олганим учун степендия берилмайдими?\nСаламат Авезов 13.02.2020\tFikr bildirish yo’q 7 024 кўрилди\nМен давлат ишида ишламокчиман 2 ёшдан ошган қизим бор давлат боғчасига берсам бўладими? Турмиш ўртоғим II гуруҳ ногирони. Ишга ўтсам биричи ойлигимдан пулингизни бераман, ҳозир…\nDavomini o’qish 2 ёшдан ошган болани давлат боғчасига берса бўладими?\nСаламат Авезов 12.02.2020\tFikr bildirish yo’q 189 кўрилди\nНогиронлар учун ҳам тадбиркорлик учун имтиёзли ва кам фоизлик кридитлар борми, агар бўлса неча фоизлик ва қанча муддатга берилади? Қандайдир хизмат кўрсатиш ёки ишлаб чиқаришни…\nDavomini o’qish Ногиронлар имтиёзли ва кам фоизлик кридит\nСаламат Авезов 07.02.2020\tFikr bildirish yo’q 23 кўрилди\nМен ва хўжайиним I гуруҳ ногиронимиз. Кўп қаватли уйлардан кредитга уй олдик. Нархи 310 миллион сўм бўляпти. Бизларга қулайлик, имтиёз йўқми? Вазирлар Маҳкамасининг 2017 йил…\nDavomini o’qish Уй-жой олишда I гуруҳ ногиронига имтиёз борми?\nAvvalgi sahifa Sahifa 1 … Sahifa 10 Sahifa 11 Sahifa 12 … Sahifa 17 Keyingi sahifa


БМТ: Ироқдаги ҳарбий амалиёт Мўсулнинг 1,5 млн аҳолисига хавф солмоқда\n09:22 / 17.10.2016\nИроқнинг Мўсул шаҳрини ИШИД жангариларидан озод қилиш бўйича жанговар амалиёт мазкур шаҳарда истиқомат қилувчи 1,5 млн инсонга таҳдид солмоқда. Бу ҳақда, БМТ бош котибининг гуманитар масалалар бўйича ўринбосари Стивен О'Брайен баёнот берган.\n"Мен Мўсулни озод этиш бўйича амалиёт 1,5 млн кишининг ҳаётига хавф солишидан ташвишдаман. Одамлар ўзаро жанговар тўқнашувлар ёки снайперлар нишони бўлиши мумкин. Ўн минглаб ироқлик болалар, эркаклар ва аёллар тирик қалқон бўлиб қолишлари эҳтимол", — дейилади О'Брайеннинг баёнотида.\nБаёнотда айтилишича, жангларнинг шиддати ва қамровига кўра, миллионга яқин инсон уй жойларини ташлаб қочишга мажбур бўлади.\n"Мен можародаги томонларни халқаро ҳуқуқ меъёрларига риоя этишга ҳамда тинч аҳоли вакилларини ҳимоя қилиш ва уларнинг ўз эҳтиёжларини таъминлашга имкон беришларига чақираман", — деб қайд этган О'Брайен.\nАввалроқ, Ироқ бош вазири Ҳайдар ал-Ободий Мўсулни озод қилиш бўйича ҳарбий амалиёт бошланганини эълон қилган эди.\nИроқ ИШИД БМТ Мўсул жанговар амалиёт


Абу Али ибн Сино «Тиб қонунлари»нинг Биринчи китобида тибнинг назарий масалалари, Иккинчи китобида содда дориларнинг тавсифи ва тиббий таъсири, яъни доришунослик масалалари кўрилган эди.\nАсарнинг Учинчи китоби унинг энг катта қисми бўлиб, у одам танаси аъзоларининг касалликлари ташхиси ва муолажасига бағишланган. Унга, ўрта аср тиббий анъанасига кўра, бошдан оёққача бўлган аъзоларда содир бўладиган, ўша даврда маълум кўп касалликлар киритилган.\nУчинчи китоб ҳажм жихатидан катта бўлгани учун асарнинг аввалги нашрларида у икки жилдга бўлиб чоп этилган эди, учинчи нашрда ҳам шу шакл сақланди. Зеро, бу нашр «Тиб конунлари» Учинчи китобининг 1979— 1980 йилларда амалга оширилган иккинчи нашри асосида тайёрланди. Учинчи нашрда хам матннинг бўлиниши аввалгисидек қолдирилди, яъни биринчи жилдга I—XII фанлар ва уларга тегишли изохлар, иккинчи жилдга эса XIV-XXII фанлар ҳамда бутун Учинчи китобга тегишли курсаткичлар киритилди.\n«Қонун»нинг Учинчи китобини ўзбек тилига таржима қилишда асос қилиб бу асарнинг XII асрда кўчирилган ва Лейденда сақланаётган қўлёзмаси олинган бўлиб (Bibliothecae Academia Lugduno - Batava, Cod. Or 7), бу қўлёзма изоҳларда L сигли билан белгиланган.\n«Қонун»нинг олдинги икки китобида қилинганидек, Учинчи китобда ҳам таржима учун ёрдамчи манба сифатида унинг 1877 йилда Булоқ (Миср)да босилган нусхасидан фойдаланилган (бу китоб Б сигли билан белгиланган). Б билан L орасидаги мухим фарқлар изоҳларда кўрсатилган.\nУшбу нашрда изоҳ ва кўрсаткичлар қайта кўриб чиқилди.Китоб ФА-Ф1-027 «Марказий Осиё халқлари ёзма меросини ўрганиш: манбашунослик ва матншунослик тадқиқотлари» фундаментал лойиха доирасида нашрга тайёрланди.\nМуаллиф: Абу Али ибн Сино\nТаржимонлар: А.Р. Расулов, А.П. Қаюмов\nНоми: «Тиб қонунлари» 1-китоб\nҲажми: 692 бет\nКўрилган сони: 24033\n«Тиб қонунлари» 2-китоб Абу Али ибн Сино «Тиб қонунлари»нинг Биринчи китобида тибнинг назарий масалалари, Иккинчи китобида содда дориларнинг тав..\n«Тиб қонунлари» 3-китоб Абу Али ибн Сино «Тиб қонунлари»нинг Биринчи китобида тибнинг назарий масалалари, Иккинчи китобида содда ..\n«Исми Аъзам» Қўлингиздаги ушбу китоб дуонинг кони санонинг манбаи ҳисобланади. Агар уни ҳар куни ўқишга қодир бўлсангиз ғоят гўзал ишдир..


Ота-она ҳурмати - Баҳоуддин Нақшбанд ёдгорлик мажмуаси маркази\n07 феврал 2016 й.\n1554 марта ўқилди.\nАллоҳ таоло Қуръони каримнинг қатор оятларида ота-онани ҳурматлаш борасида кўрсатма берди, эслатди, буюрди. Ота-она ҳақи Аллоҳнинг ҳақига яқин. Уларга итоатни ўзига ибодатдан кейинги ўринга қўйганининг ҳикмати ҳам ана шунда. Аллоҳни ҳурмат қилган ҳар бир банда, албатта ота-онасига ҳурмат-эҳтиром кўрсатмоғи ҳам фарз, ҳам қарз.\nОта-онасини рози қилган одам ўз бурчини адо этибди. Уларни хафа қилганлар эса розилик мақомига эриша олмабди.\nСолим розияллоҳу анҳу оталари Абдуллоҳ ибн Умарга кўп яхшилик қилардилар. Падари бузрукворлари уловга минмоқчи ёки тушмоқчи бўлганларида елкаларини букиб, қиблагоҳларининг муборак оёқларини белларига қўйдирардилар. Ўтиришларидан олдин оёқ кийимларини ечар, турмоқчи бўлсалар, кийдириб қўярдилар.\nПайғамбар алайҳис саломнинг мактабларида таълим олган саҳобаларнинг фарзандлари шунақа хулқ билан тарбияланишган. Улар таҳсинга лойиқ тарбияни буюк тарбиячидан ўрганишган, Расулуллоҳнинг одоблари ила безанишган. Улар падари бузрукворлари ҳамда волидаи муҳтарамаларининг қадрларини яхши билишган, уларнинг қўл-оёқларини ювишган, ўпишган. Нурли юзларига термулиб баҳра олишган. Кийимларини кийиш ва ечишда кўмаклашишган. Сочларини ювишган, силашган, тарашган, тўйиб-тўйиб ҳидлашган. Уйга кириб-чиқишда эшикни очиб беришган. Баъзан қўлларидан ушлаб юришган. Уловга кўтариб миндиришган, кўтариб туширишган. Жойларини тўшаб, яна йиғиб қўйишган. Таҳорат қилмоқчи бўлсалар, таҳорат сувларини тайёрлашган. Намоз ўқимоқчи бўлганларида, жойнамозларини қиблага қаратиб ташлаб беришган. Таомдан олдин ва кейин уларнинг қўлларини ювиб, юмшоқ сочиқ билан артиб қўйишган. Ҳадялар улашиб туришган. Шу амаллари билан уларнинг дуоларини олишган.\nБулар арзимас нарсалар эмас. Ота-онага қанча яхшилик қилса зое кетмайди. Улар яхшиликни миннат қилишмаган. Исломий тарбия ўзи шунақа. Соғлом фикрли бола ота-онасини ҳар томонлама улуғлайди, ҳурматларини жойига қўяди, истакларини ўз истагидан устун қўяди.\nАбдуллоҳ ибн Амрдан ривоят қилинади: «Пайғамбар алайҳис салом: “Катта гуноҳлардан бири ота-онасини лаънатлаш”, – дедилар. “Киши қандай қилиб ота-онасини лаънатлаши мумкин?” – деб сўрадик. “Бировнинг отасини сўкса, ўз отасини, бировнинг онасини сўкса, ўз онасини сўккандек бўлади”, – деб жавоб бердилар» (Бухорий ривояти).\nБировнинг ота-онасини сўкса, албатта, у ҳам бунинг ота-онасини сўкади. Шуни билиб туриб сўкиш мумкин эмас. Ҳатто Анъом сурасининг 108-оятида мушрикларнинг санам ва бутларини ҳам сўкмаслик борасида айтиб ўтилган. Негаки улар бундай пайтда Аллоҳни сўкадилар. Аллоҳнинг сўкилишига сабабчи бўлганлар сўккан кишидек гуноҳкордир. Бировларнинг ота-онасини сўкиш ёки лаънатлаш ҳам шунақа. Булар кечирилмас гуноҳ. Ота-онасининг сўкилишига сабабчи бўлганлар албатта гуноҳкорлиги ҳаммага маълум. Одамлар унга жавоб қайтариши аниқку. Бировга чоҳ қазиган шу чоҳга ўзи қулаши шубҳасиз. Бу гуноҳга йўл қўйганлар зудлик билан кеч бўлмасдан тавба қилмоқлари зарур. “Сўнгги пушаймон – ўзингга душман”, бўлиб қолмасидан олдин имкониятни қўлдан бой беришмасин. Фақат тавба ва Яратганнинг розилигини олишгина унга кушойиш беради.\nوَوَصَّيْنَا الْإِنسَانَ بِوَالِدَيْهِ حُسْنًا وَإِن جَاهَدَاكَ لِتُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا إِلَيَّ مَرْجِعُكُمْ فَأُنَبِّئُكُم بِمَا كُنتُمْ تَعْمَلُونَ (8) وَالَّذِينَ آمَنُوا وَعَمِلُوا الصَّالِحَاتِ لَنُدْخِلَنَّهُمْ فِي الصَّالِحِينَ\n“Ва инсонга ота-онасига яхшилик қилишни тавсия қилдик. агар улар сенинг ўзинг билмаган нарсани Менга ширк келтиришинг учун ҳаракат қилсалар, бас, уларга (бу борада) итоат этма. Қайтишларингиз Менгагинадир. Бас, сизларга қилган нарсаларингиз хабарини берурман. Иймон келтириб, яхши амаллар қилганларни солиҳлар қаторига қўшурмиз” (Анкабут, 8–9).\nБу оят Саъд ибн Ваққос розияллоҳу анҳу ҳақларида нозил бўлган. Ўғлининг мусулмон бўлганини эшитган она ўзига очлик эълон қилди. Бу жоҳилият одатларидан бўлган. Исломда бундай иш умуман мумкин эмас. Она ўғли диндан қайтиб яна мушрик бўлмагунча емаслик ва ичмаслик учун Лот ва Уззо номига қасам ичди. Шундай бўлсада ўғил ҳар сонияда илтимос билан онасига ейиш ва ичишни таклиф қилар, уни рози қилишнинг турли йўлларини ахтарарди. Бироқ она бир гапда туриб олганди. Ўғил икки ўт орасида қолди. Бир томонда умр бўйи ғамхўрлик қилиб келган волидаи муҳтарама розилиги бўлса, ккинчи томонда ҳидоят машъали Ислом, уммат раҳнамоси Муҳаммад алайҳис салом. Иймон кучи ғолиблик қилди. Она бир неча кун ўтгач очликдан қийналиб, тамоғи қуриб-қақшаб, қасамини бузди. Фарзанд яхшиликда давом этаверди. Аллоҳ унинг бу ишини бошқаларга ўрнак қилиб кўрсатди. Яхшиликлари эвазига эзгу амаллар ила мукофотлади.\nЎз ота-онасини ҳурматлаган фарзанд бошқаларнинг ота-онасини ҳурматлаши шарт. Бу иймонининг қалбга жойлашганидан далолат. Бунақа болалар соғлом эътиқод ва пок виждон соҳибларидир. Бу амаллари аждодларнинг ҳақиқий вориси эканлигидан далолат. Улар ота-онасига асло қўл кўтаришмаган, айтганларини икки қилишмаган, ҳузурларида овозларин баланд кўтариб гапиришмаган, озор топмасинлар деб оёқ учида юришган. Ҳар қандай ҳолатда ҳам турли вазиятларни рўкач қилмасдан, сўзларига итоат этишган, астойдил хизматда бўлиб, дуоларини олишган. Шу туфайли дуолари шаксиз қабул бўладиган мақомга етишганлари ҳам талайгина. Гумон йўқки, ота-онага яхшилик қилганнинг дуосини Аллоҳ қабул этади.


Тошкентдан мактублар - BBC O'zbek\nУстознинг тўлиқ оти – Саидаҳмад эди. Отасининг оти – Ҳусанхўжа. Тошкентда туғилган. Чимкентда туғилганида балки Сайдамат бўларди. Бошқа касб тутганида Тошкентнинг ўзида ҳам Сайдаҳмат бўлиб кетиши ҳам тайин эди. Лекин у отини иккига бўлиб, адабий тахаллусга айлантиришга улгурди – Саид Аҳмад.– Пиримқулга ҳайронман, – деди бир куни жаҳлланиб, – манга нуқул Саид ака деб гапиради.Раҳматли Пиримқул Қодировнинг не сабабдан Саид Аҳмад исмини қисқартиб олгани бизга қоронғу. Ўзимизча, иккига бўлинган исмнинг ҳар порасини алоҳида ва бурро талаффуз этиб, яна ортига “ака”ни қўшишга эринган, деб тусмол қилардик.Хуллас, Саид Аҳмадга Пиримқул аканинг қилиғи ёқмади. Шогирдларига икки–уч ой нолиб юрди. Лекин шогирдлар нима ҳам қила оларди. Пиримқул ака инжафеъл одам, айтсанг – дарров кўнгилга олиб, салом–аликни йиғиштириб қўйиши ҳам мумкин.Пиримқул ака Дўрмон боғини, боғ атрофидаги жойларни кезишга ишқибоз эди. Ёзда ҳам, қишда ҳам шу одатини канда қилмаган. Эрта тонгда – бир, тунда яна бир мартадан узоқ сайр қилади. Чамаси, ёзадиган китобларини мияда пишитади.“Ҳаво олгани чиқдим”, деяр эди йўлда учраган танишларига. Дўрмонда ҳафталаб ўтириб ижод қилган кезлари шаҳарга тушиб чиққан ҳамкасбларидан охирги янгиликларни ижикилаб суриштирарди. Биладиганини билиб олгач, суҳбатдоши билан хайр–маъзур ҳам қилмасдан, қўлбола ҳассачасини дўқиллатиб бир ўзи четга бурилиб кетарди: ”Мен бир ҳаво олиб келай...”–“Падишайт ваздухом” деганими бу? – деб ўсмоқчиларди Саид Аҳмад. – Эътибор бергин, болам, Пиримқул ошхонага кирганда нуқул “Яхши иштаҳолар!” деб айтади. Приятний аппитит, деганими бу? Ғирт ўрисча–ку? Иштаҳа эмас, иштаҳо! Шундай дегани билан ўзбекча бўп қоладими? Қизиқ одам экан бу Пиримқул, мени нуқул Саид ака дейди...Ниҳоят, Саид Аҳмад Пиримқул Қодировга “жазо” ўйлаб топди – ўзи ҳам Пиримқул исмининг “мухтасар” шаклига ўтди.– Саломалайкум, Саид ака!– Ваалайкум ассалом, Пир ака!Давоми – маълум: ҳаво олгани чиқибсиз–да, Пир ака? иштаҳолар яхшими, Пир ака? Ва ҳоказо ва ҳоказолар ва яккаш – Пир ака.Янги шакл турланишда давом этиб, “Пир ака” аввал “Пирака”га айланди, сўнг баттар қисқариб анчайин “прака” бўлди ва ниҳоят мутлақо мавҳум “фрака” тусини олдики, бу замонга келиб Пиримқул Қодиров Саид Аҳмад исмини тўлиқ ва бехато айтишни одат қилиб улгурган эди.* * *Саид Аҳмаднинг бир ажойиб ҳангомасини кўпчилик эслайди. Воқеа ростдан ҳам бўлганми, ёки уни Саид Аҳмаднинг ўзи тўқиганми – бу сирни устоз дорулбақога олиб кетган.–Бир куни Шукрулло ёнимга келди, – деб ҳикоя қилар эди раҳматли. – Келиб, ёзган эсдаликларини ўқиб берди. Маълум бўлишича, Шукруллонинг биринчи китоби чиққанида отаси ўқиб кўриб, ўғлини роса мақтабди:”Балли, ўғлим, китобинг манга маъқул, бундан кейин ҳам шундай яхши ёзавер. Кузда, хазонрез фаслида боғ кезганмисан? Оёғинг остида ётган сариқ япроқлар ичидан ёнғоқ топиб қувонганмисан? Ҳа, балли, қувонгансан! Бу ёғига ҳам шундай қилавер! Ҳар бир сўзни хазон остидан топилган ёнғоқдай битта–битта териб, фақат мағзи тўқларини қолдириб, пучларини нарига итқитиб юбор!” Шукрулло ёзганларини завқ билан ўқияпти, мани эса шайтон қитиқлайди. Ахийри чидолмадим. Шукрулло, дедим, биринчи китобинг чиққанингда эмчи отанг дунёдан ўтиб кетган эди–ку? Шукруллонинг отаси эмчилик қилган, икков тенгдошмиз, узоқ қариндошлиги ҳам бор... Бироқ Шукруллога гапим ёқмади. Ҳафсаласи пир бўлди. Лекин ёзганларини кўзи қиймади чоғи, секин маслаҳат сўради: ”Саидаҳмад, бўмасам “Ғафур Ғулом айтувди” десаммикан?”.Ҳар гал мемуар ўқиганимда шу гап ёдимга тушади.Бугун, айни эсдаликларга қўл уриб, савқи табиий хуруж этган чоғларда ёзганларимга ўтрук аралашиб кетмасмикан, деган ҳадигим бор.Куни кеча дўстимиз Хуршид Даврон шоир Рауф Парпи ҳақидаги хотиралар китобининг салкам ярми “соқийнома”га айланиб кетибди, дея койинди, шоир ҳақида, шеърият ҳақида бирор тузукроқ гап йўқ. Рости, Рауф акани ўйлаганимда, мен фақирнинг хаёлимга ҳам энг аввало биргаликда бўшатган тотли финжонларимиз келаверади. Акангиз эди, икки–уч саҳифа ёзиб берсангиз, деб сўраган ташкилчи укамизнинг илтимосини бажара олмаганимнинг сабаби ҳам шунда.Алқисса, Саид Аҳмад билан Шукрулло домла тенгдош, унинг устига яна қариндош бўлгани учун ҳазил–мутойибада бир–бирини аяш йўқ эди. Ул замонда Шукрулло домла Президент Кенгашига аъзо, тагида – рақамидан мелиса чўчийдиган мошина, гапининг оҳанги ҳам нуфузга яраша... баланд ва дадил эди. Саид Аҳмад эса ҳали янги замон улуғлари назарига тушмаган, шу боис, анча маъюс юрар, аниқроғи – Дўрмонда хонанишин бўлиб ўтирар эди. Бир кун йўқлаб борсак, тенгдоши ва қариндошидан андак нолиш қилиб қолди. Эмишки, Шукрулло домла: “Саидаҳмад, сан қачон бир тузукроқ нарса ёзасан?”, сўраган эмиш.–Шукрулло ичишни ташладию бузилди... – деди. – Аввал бунақа эмасди, аввал у билан гаплашса бўларди... Ўзи бир эмчининг боласи бўлса, аввал “Уфқ”нинг битта китобини эплаб ёз, ундан кейин гапир!.. Ёзиш тугул, романнинг номини ҳам тузук–қуруқ айтолмайди. “Уфуқ–муфуқ” дейди–я! Мавзуси майда эмиш, катта мавзулардан чўчиб, нуқул енгил–елпи уруш–пурушни ёзган эмишман...Устозни қўлдан келганича юпатдик. Лекин у қаттиқ оғринган экан, ҳадеганда ўзига келавермади.–Ман шиғирни тушунмайман, – деди жиғибийрон бўлиб, – санлар ўқигансанлар, хўш, ўртоқ Юсуповнинг ўзи... бирор тузукроқ нарса ёзганини биласанларми?Гумраҳлик қурсин, мен унда Оврупою Амриқонинг зарарли таъсирига берилиб, Шукрулло домланинг шеърларини кам ўқиган эдим. Эркин Воҳидовни, Абдулла Ориповни, Рауф Парпи, ўзимга тенгдош шоирларни ўқиганман, ҳаттоки Рамз Бобожон билан Нормурод Нарзуллаевларнинг доҳиёна думбуллиги билан машҳур сатрларини ёдаки биламан, лекин Шукрулло домлани жиддийроқ ўқишга ҳафсала қилмаган эканман. Қаттиқ мулзам бўлдим. Қарасам, шерикларим ҳам, – ё ростдан ўқимаганми, ёинки Саид Аҳмад домланинг кўнгли учунми, – бари баробар ер чизиб ўтирибди.–Энди, тўм–тўм китоб чиқарган, яхши шеърлари кўп бўлиши керак, – дея тусмол қилди ошналардан бири.–Санлар маниям ўқимаган чиқарсанлар? – дея ўсмоқчилаб сўради Саид Аҳмад домла.Табиийки, жўровоз бўлиб эътироз билдирдик. Бу аснода домланинг кайфияти ўнгланди, ичкари хонага кириб мазмуни яримлаб қолган коняк шишасини кўтариб чиқди.–Ман ичмайман, ўзларинг майдалайсанлар...–Бутунроғи йўқми, домла, майдалаб ўтирмасдик, – деб кимдир ҳазиллашди.–Шукруллодай катта шоирни тузукроқ ўқимаган нодонларга бутуни ҳайф! – деди Саид Аҳмад сал очилиб. – Билсанг, Шукрулло бошдан Ғафур Ғуломнинг этагини тутган эди. Энди Ғафур Ғуломнинг ўрнигаям ўзим қолганман, деб ўйлайди. Шукрулло мандан бир ёш кичик, Мирмуҳсин, Рамзиддин билан бир йилда туғилган. Асқад билан йилимиз бир. Ҳамид Ғулом биздан бир ёш катта. Бир–икки ёш нима бўпти, ҳаммамиз тенгқур. Ҳаммамиз яхшию ёмон яшаб юрибмиз. Биргина Асқад эрта ўлиб кетди...Шу ерга келганда Саид Аҳмад хўрсинди. Биз гап қотмадик. Унинг Асқад Мухторни яхши кўришини ҳаммамиз билардик.–Ичимизда мулломиз биргина Асқад эди, – деди домла сукутдан сўнг. – Энг тозамиз ҳам Асқаднинг ўзи. Билими, хулқи атвори, ҳаттоки юришигача... ҳавасим келарди. Беайб парвардигор, ҳамма қатори уям хатолар қилган, лекин бундоқ... қутуриб маломат қиладиган даражада эмас. На қиласан энди, Асқаднинг кушандаси ҳам ичимиздан чиқди, татарлигини юзига солди. Шунча йил ўзбекка беминнат хизмат қилиб, охир олган мукофоти шу бўлди...Биз Асқад Мухторнинг битта айбини билардик. Айбки, Марказқўмнинг амрига бўйсуниб, қайсидир аноним мафкурабознинг саркашроқ ёш ёзувчиларни “уриб” ёзган матнини минбардан ўқиб бергани. Кейинроқ, айбини тамом бўйинга олиб, ошкора тавба қилганини ҳам билардик. Ўзимга келсак, мен ундан фақат яхшилик кўрганман. Учрашганда илиқ сўрашарди. Баъзида ҳазиллашарди: “Яхши юрибсизми, жаноби министр?”. Шу тахлит Афғонистоннинг ўша пайтдаги ташқи ишлар вазири Шоҳ Муҳаммад Дўст билан нисбимиз уйқаш эканига ишора қиларди. Мен жавоб қилардимки, хешлигимиз йўқ, Асқад ака, умуман ўша министрингиз мендан анча кейин майдонга чиққан... Асқад Мухтор кечиримли эди, беозор кулиб қўярди.Мен бугун унинг назми ва насри ҳақида кўп сўзлашим мумкин, лекин ўзи ҳақида гапиришга журъатим етмайди. Асқад ака шахси ҳақида уни яқиндан билган Эркин Аъзам ёки Хайриддин Султон ёзгани маъқулдай кўринади.Асқад Мухтор хасталаниб ётиб қолганида Эркин Аъзам билан кўргали бордик. Ул замон домла деярли тилдан қолган эди. Юз–кўзларида ўзининг абгор эканидан чексиз хижолат бор эдики, бу қайғули манзара мени то бугун қадар таъқиб этади.Асқад Мухтор ҳақида ўйлаганда, Эркин Аъзамнинг бир гапи бот–бот ёдимга тушади. У “Дўстлик” ордени билан устозни табриклагани борганида Асқад ака синиқ жилмайиб айтган эканки, “Дўстлик” бор–у, дўст йўқ...”Айни сўзларни ёзаётган чоғимда, Асқад Мухторни умри поёнида ким ҳақорат қилгани, қайси пасткаш ирқчи унинг насли татар эканини (аслида у бошқирд аймоғидан эди) юзига солганини билмоқ истаб, кўп одамдан сўраб–суриштирдим. Лекин ҳамма гапни дудмал қилди. Аниқ бир кимсанинг оти аталмади. Энг яқин дўстларга тусмолимни айтганимда, улар ҳам тусмолу гумондан каттароқ гуноҳ йўқ, дея тўғри танбеҳ бердилар.Асқад ака вафот этган куни салтанат номидан таъзия матнини битиш менинг чекимга тушди. Бугунгидай ёдимдаки, ўша матнда озгина тазарру бўлиб, ”Ўзбек халқининг атоқли фарзанди Асқад Мухтор...” деган сўзлар билан бошланарди.* * *Саид Аҳмад истеъдодли одам эканини яхши билар эди. Армон қилардики, агар Асқадчалик саводим ҳам бўлсайди, булар манинг чангимни ҳам кўролмай қоларди. Роману ҳикояларини мошинкада ёзарди. Имлога, тиниш белгиларига тоби йўқ эди. Бари бир маники хато чиқади, дер эди, тўчка–вергулини ўзларинг қўйиб оласанлар.Назаримда дастурхон манзарасини чизишда Саид Аҳмаддан моҳирроқ ёзувчи бўлмаса керак. Мана бу тасвирга бир эътибор беринг:“Улар яланғоч беданаларни бир пасда тозалаб, пешноб билан иликдек пўстдумба қиймасига кўк кашнич, ариқ бўйларидан териб келинган ялпиз,зира, зирк, жамбил қўша бошладилар. Улар бу масаллиқларни эрталабоқ уйда тайёрлаб тоғорада олиб келган эдилар. Шуларни беданалар ичига жойлаб, қоринларини ип билан чатиб, доғланган ёғда қизартириб олдилар. Кейин бошқа қозонга босиб, устига кўпгина серсув помидорни катта–катта бўлак қилиб териб чиқдилар. Қизил сабзи, саримсоқ пиёз, қизил лавлаги, жуда ҳам юпқа парракланган анчагина оқ пиёзни чиройли қилиб териб қўйдилар.”Ёки яна бир иқтибос:“Янги сўйилган қўй гўшти, жиндаккина туз еган пешноб, пўстдумба солинган, устига майда кертилган кўм–кўк хушбўй кашнич сепилган, ёғи олинмаган икки қошиққина қатиқ солинган, бетида кўк қалампир сузиб юрган бу таом чимхўр, овқатга инжиқ ҳар қандай ланж одамнинг ҳам иштаҳасини очиб юборар эди”.Матндаги кераксиз туюлган сўзлар ва яна бутун бир жумланинг тагига атай чизиб чиқдим, қайтариқларни ҳам алоҳида белгиладим. Табиийки, бу кўчирмалар таҳрир деган нарса синф сифатида тугатилган даврда чоп этилган китобдан олинди Ишончим комилки, қўлёзма саводлироқ муҳаррир қўлидан ўтганида “курмак”лари олиб ташланган бўларди. Лекин асосий гап таҳрирда эмас, маҳоратда. Очиқ тан олишим керак, мен бундай ёзолмайман, қўлимдан келмайди, қўлимдан келганида ҳам сабрим чидамаган бўларди. Лекин Саид Аҳмад домла бунақа нарсаларни, ўз таъбири билан айтганда, чап оёғи билан ҳам ёзиб ташлайверарди. Маҳоратига ортиқча бино қўйиб, чап оёқни кўпроқ ишлатиб юборган чоғлари ҳам бўлардики, бу аҳволда ёзганларига чучмалроқ тафсилотлар кўпроқ аралашиб кетарди:“Ҳаво тоза, осмон тиниқ. Денгизни мавжлантириб биз томонга эсаётган ажиб бир намхуш эпкин кўнгилларимизни яйратади. Сомоншувоқ томларда лолақизғалдоқ гулхани лов–лов ёнади. Йигитлар чаккасида чучмўма, қизлар сочида толбаргакдан сочпопук...”Лолақизғалдоқни, аниқроғи – қизғалдоқни (лола – бутунлай бошқа, пиёздошлар оиласига мансуб ўсимлик, қизғалдоқнинг эса кўкнорга хешлиги бор – М.М.Д.) лойшувоқ том устида гулхан этиб ёқмаган бирор ўзбек ёзувчиси топилармикан? Лекин бу – ҳолва, устозимиз пашша ҳайдашдан безор бўлиб чаккасига бир шода райҳон тақиб олган бирор чапани чойхоначини кўргани ёдига тушиб, райҳонни чучмўмага айлантириб бўз йигитларнинг қулоқлари ортига осиб қўйганига нима дейсиз? Баҳор ҳавосидан маст бўлган қизгина толпопук таққанига чидасак бўлар, лекин чаккасига чучмўма таққан эркакни тасаввур этиш одамга андак малол келади.Умуман, бу тахлит “чиройли” ёзиш ўзбек адабиётига теккан касалки, синчилар тилида “китобийлик” деган номи ҳам бор. Буям китоб ўқиб китоб ёзишга ўхшаган нарса. Фақат айни ҳолатда “бадиий кашфиётлар” бошқа китобдан эмас, муаллифнинг ўз миясида ғужғон ўйнаган ўта романтик, ўта кўримли, лекин бирдай ёлғон манзаралардан олинади.Аслида “китобийлик”нинг давоси осон. Ўша эски гап – битта дидли, ақлли муҳаррир бўлиб, муаллифга: “ёлғонингни йиғиштир, ошна”, деб айтса кифоя.Ёнларида юриб, ёзганларини ўқиб охир англаганим шу бўлдики, Саид Аҳмад домла учун ҳам ва бошқа кўп машҳур устозларимиз учун бадеҳа билан уйдирма–ёлғон ўртасида тузук–қуруқ чегара бўлмаган экан.Унинг ноёб истеъдоди сўзни, оҳангни юракдан ҳис қилганида эди. Ҳазил–мутойибага суяги йўқ, киноя, истеҳзо, нозигу қўпол қочирма гапларга жуда уста. “Оқсоқол – ўқланган милтиқ”, дея завқланардик. Чиндан ҳам, ҳали бирор ҳазил қилиб улгурмасингдан нордонгина жавобини олиб турардинг. Ғафур Ғуломни ўзига устоз биларди. Ўла–ўлгунча “Ғафур ака, Ғафур ака”, дея иззатлаб ўтди. Ростдан ҳам, шўролар шаънига аталган чилдирмабоп шеърларини буткул четга суриб, мафкурадан холи қиссаю ҳикоятларини жамлаб айтадиган бўлсак, Ғафур Ғулом домла ўзбек жонли адабий тили ривожига Яссавий, Лутфий, Саккокий, Сўфи Оллоёр, Рабғузий, Гулханий, Қодирийлар қатори, Алпомишу Гўрўғли кечмишини ўта содда, лекин бирдай равон сўзлар билан айтиб берган достончи бахшилар қатори катта хизмат кўрсатган инсондир. Тилимизни бетус, бетаъм сўзлари билан ғорат қилган саводсиз ёзармонлардан ҳимоя этган яна бир улуғ зот – Миртемир домла ҳам борки, унинг хизматларини алоҳида таъриф қилиш фурсати келар, деган умидимиз бор.Ғафур Ғуломдан ҳам, Миртемир домладан ҳам жуда кўп латифа бизга мерос қолган. Уларнинг бир қисмини Саид Аҳмад домла тўплаб эълон қилган эди. Лекин Саид Аҳмаднинг ўзи ҳақидаги латифаларни йиғса ҳам ёстиқдай китоб бўлади.Устознинг ғаройиб хислатидан бири шу эдики, у баъзи шоиру ёзувчиларга ўхшаб, етган амалидан, орттирган обрў–эътиборидан, шуҳратидан маст бўлиб, бамисоли ғулғултовуқдай (ўрисчаси – и н д ю к) ҳурпайиб юрмасди. Кулги бўлишдан мутлақо чўчимасди, аксинча, мудом ўзини ўзи мазах қиларди.Хотини Саида Зуннунова вафотидан кейин, қизи, куёви, неварасининг мулкий оромини ўйлади чоғи, сўққабош бўлиб ўтди. Уларнинг тинчини ўйлагани ростки, шаҳар ҳовлисидан Дўрмонга – Абдулла Қаҳҳорнинг беваси Кибриё опа иккига бўлиб сотган ҳовлининг ўзига қарашли қисмига тамом кўчиб чиқди ва шу ерда умрининг охирига қадар ёлғиз яшади. Чойини ўзи қайнатади, овқатини ўзи пиширади, кир ювиш, дазмол қилиш – ҳаммасига ўзи.Баъзида биз ташвиқот қилардикки, уйланинг, домла. Яъники – Саид Аҳмад, номинг баланд, номингдан ҳам томинг баланд, сиздай машҳур бўйдоққа тегаман деб юрган бевалар тиқилиб ётибди, кўнгил тусаган бирортасига шартта уйланиб олинг, вассалом.Домламиз жудаям фаришта эди, деб айтолмайман. Бунақа гапларни ёқтирарди, лекин сир бой бермасди:–Санларга ўзингларни бу эшикдан қувиб соладиган жодугар кампир керакми? – деб кулгига бурарди. – Санлар аввал манинг афтимга бир қараб олларинг, башарамни кўрган товуқ қўрққанидан курк бўлолмай ўтади. Хунуклик бобида мани биргина Шукрулло ортда қолдириши мумкин...Бугун ўйлаб қарасам, домламиз Саида Зуннунова вафотидан кейин роппа–роса қирқ йил яшаган экан. Саида опа 1977 йилда, 51 ёшида дунёдан ўтди. Ўшанда Саид Аҳмад 57 ёшда эди. Қолгани – хотира. Энг кўп эсланадиган тафсилот – Саид Аҳмад қамалганида Саида Зуннуновага, эринг – халқ душмани, сен ҳақиқий коммунист сифатида ундан ошкора воз кечасан, деб қўйилган талаб ва Саида опа ташлаб чиққан партбилет.(давоми бор)